शेष भगवान जाने ——-!! – भोजपुरी साहित्य सरिता\nका जमाना आ गयो भाया, टँगरी खींचे के फेरा में ढेर लोग अझुराइल बाड़ें। उहो काहें बदे, एकर पता नइखे, बस खींचे के बा, सरेखल बा लोग आ आँख मून के खींच रहल बा। आगु चलिके एकर का फायदा भा नोकसान होखी, एकरा ला सोच नइखे पावत। आला कमान के कहनाम बा, सेकुलर दादा कहले बाड़ें, एही सब के चलते हो रहल बा। अब भलही टँगरी खींचे के फेरा मे खुदे गड़हा गिर के कनई मे लसराए के परत होखे। ओहमे कवन सुख मिल रहल बा भा आगु मिली,पता नइखे। मने गुलामी के जीयल आदत बनि चुकल बा भा गुलामी खूने मे मिलल बा। कुछ लोग त बन्नी-बख़रा लेके टँगरी खींचे मे जुटल बा। बुझता कि मनरेगा के काम मे लागल बा। 100 दिन के काम के अधिकार के जी रहल बा। का अबहिओ लोग सावन के आन्हर लेखा सगरों हरियरी देख रहल बा? सोचत-देखत-सुनत कपार पीराये लग रहल बा। कबों-कबों त इहो लागेला कि कुछ लोगन खाति कुछों करे के बा,एही से क रहल बा, वाली स्थिति-परिस्थिति मे जीयला के नियति बनि चुकल बा। बुद्धि के भसुर लेखा,दिमाग के खिड़की-केवाड़ी बन्न क के लागल आदत बनि गइल बा। दिमाग के कोठरी भूस भरल होखे भा गोबर कहल नइखे जा सकत। बाकि कुछ अइसने भरल बा, ई तय ह।\nअपना घर मे, अड़ोस-पड़ोस मे भा कह सकेनी चौहद्दी मे एह घरी इहे चल रहल बा। कुछ लोग खाति त कबड्डी के खेल नीयर लागे लगल बा। रोजे साँझ-सबेरे जइसे खेलही बा, नाही त खर-सेवर होखला के डर बा। कई लोग त पेनी के ज़ोर लगा के लागल बा।कुछ लोग देखी-देखा लागल बा। फलाने टँगरी खींच रहल बाड़े,त हमरो के खींचे के चाही, एही से खींचे में लाग गइल बा लोग। कुछ लोग त जात-धरम के चक्कर में खींच रहल बा। मने खींची-खींचा के चकरी घूम रहल बा। सोच के दीन-दुनिया से कगरिया के अर्जुन लेखा चिरई के एक आँख फोरे में लागल बा। एहु में पहिले हम त पहिले हम वाला वाइरस घूसि गइल बा। एंटि वाइरस के खोजे में लागल बा कुछ लोग। दुकानदार लोग एंटि वाइरस खोजे वालन के टँगरी खींचे लाग गइल। पुरनकी कहाउतिया लेखा कुछ लोग बहती गंगा मे हाथ धो रहल बाड़े।\nकतों-कतों जलसा मनावे के मुहुरत निकल गइल बा। अब सुतलको लोग आँख मीच-मीच के बहरा उपरा रहल बा। एगो नया खेल शुरू होखे जा रहल बा। झूठ-साँच वाला,कुछो बोलीं,कवनो आरोप लगा देही केकरो पर, सही-गलत के निर्णय होखे में त लुटिया डूब जाई, फेर भलहीं बेदाग बारी हो जाय। नाटक-नौटंकी चली,खूब देखबो करी लोग,देखते देखत आपुस मे लड़ियो जाई लोग। सिर फोड़उवल-मुँह नोचउवल आपुसे मे करी,उहो ओकरा खातिर जे ओकर कबों ना रहल। नया-नया गोल कबड्डी खेले खाति सोझा आई,कुछ लेही देही फेर पटा जाई। कुछ लोग गड़लका मुरदा उखाड़ी, जे आज ले गरियावत फिरत रहल ह, अब मीठ बोली बोले के परयास करत मिली। एह जलसा के फेरा मे जे सोझा मुँह बातो ना करत रहल, उहो अब बतीसी देखावत मिल रहल बा। मनई चकचिहाइल बाड़े, एह कुल्हि लीला के देखि-देखि के।\nनवका भोंपुओ नरेटी फार-फार के चिचियाइल शुरू क देले बाड़न सन। बाकि भोरे से साँझी तलक कई कई बेर पाला बदल लेत बाड़न सन। जेकर चाह जेतने मीठ ओकरे खाति ओतने ज़ोर से चिचियात बाड़न सन। ई कुल्हि देख-सुनि के मौसम विज्ञानी लोगन के माथा चकरिया रहल बा। पूर्व आकलन वाला हिसबवो घचपचा गइल बा। बुझाते नइखे कवन डाटा दिआव आ कवन न दिआव?कई गो नया धंधा शुरू हो चुकल बा। दुकान साज रहल बानी सन। गहकियों कूल्हिए दोकाने पहुँच रहल बाड़े। एकही समनिया के अलग-अलग दोकान मे अलग-अलग दाम बा। अपना-अपना औकात का हिसाब से सब दोकान अउरी गहकी मसगूल बाड़न सन।\nपंडीजी पोथी-पतरा आ हीरामन तोता लेके दरी बिछा के सड़की के किनारे भोरहीं से रोजे डट जात बाड़ें।पंडीजी केकरो पोथी देख के आ केकरो हिरामन तोता से परची निकलवा-निकलवा के मजमून बाँच-बाँच के सुना रहल बाड़ें। एक ओरी गर मे लंगोट लपेटले नवहा लोग कुछ गिटिर-पिटिर क के गंहकी जोड़े के फेरा मे अझुराइल बुझात बाड़े। डिजिटल प्रोमोसन के पहाड़ा पढ़ा रहल बाड़े आ आपन गोटी बइठावे के फेरा मे जबरी मुस्कियात मने मन गंहकियन के गरिया रहल बाड़ें। टेरो कारड वाली दोकनियाँ मे ढेर धसोड़ के गंहकी ठाढ़ देखत बाड़न। आम मनई सभके ला “पूतवो मीठ-भतरो मीठ” वाला सिद्धान्त के कमरी ओढ़ि के मुस्कियात समय के फेरा देख रहल बा। बस इहे करम ओकरा किस्मत मे बा, शेष भगवान जाने।\nभड़ास• जयशंकर प्रसाद द्विवेदी, भोजपुरी कवि जयशंकर प्रसाद द्विवेदी, भोजपुरी पत्रिका- भोजपुरी साहित्य सरिता


दिसम्बर 2016 – Anjoria\nकहि देहब ए राजा राति वाली बतिया : बाति के बतंगड़ – 19\nदिसम्बर 26, 2016 Editor\n– ओ. पी. सिंह महफिल अपना शबाब पर रहुवे. नाच मण्डली के मलकिनी साज वालन का पीछे बइठल नचनियन के जोश बढ़ावत रहली. मसनद के सहारा लिहले बाबू साहब नाच…\nकुमरपत – देश के समस्या के सोर : बाति के बतंगड़ – 18\n– ओ. पी. सिंह अब बतंगड़ ले के आगा बढ़ीं ओह से पहिले जरुरी लागत बा कि कुछ बतकुच्चन करत चलीं। काहे कि हो सकेला कुछ लोग कुमरपत आ सोर…\n– हीरा लाल ‘हीरा’ जड़वा लपकि के धरेला गरदनवाँ देंहियाँ के सुई अस छेदेला पवनवा ! नस -नस लोहुवा जमावे सितलहरी सुन्न होला हाथ गोड़, ओढ़नो का भितरी थर- थर…\nदिसम्बर 23, 2016 Editor\n(भोजपुरी गीत) – डा. अशोक द्विवेदी भीरि पड़ी केतनो, न कबों सिहरइहें.. रोज-रोज काका टहल ओरियइहें! भोरहीं से संझा ले, हाड़ गली बहरी जरसी छेदहिया लड़ेले सितलहरी लागे जमराजो से,…\nदिसम्बर 22, 2016 Editor\n(भोजपुरी ग़जल) – सुधीर श्रीवास्तव “नीरज” जहां मे लौटि आइल जा रहल बा बचल करजा चुकावल जा रहल बा। हवस दौलत के कइसन ई समाइल सगे रिश्ता मेटावल जा रहल…\nदिसम्बर 20, 2016 Editor\n– डा० अमरेन्द्र मिश्र शेखर के गांजा के इ पहिलका दम रहे। अवरू सब साथी गांजा के दम पचावे आ जोम से मुँह आ नाक से धुँआ निकाले में माहिर…\nघुन का फिकिरे दीयकन के दुबराइल : बाति के बतंगड़ – 17\n– ओ. पी. सिंह नोटबन्दी के मार से आम जनता के भइल परेशानियन से कुछ नेता बहुते परेशान बाड़ें. उनकर कहना बा कि जौ का साथे घुनो पिसाता आ सरकार…\nहम सही कि तू गलत : बाति के बतंगड़ – 16\n– ओ. पी. सिंह एह घरी के चरचन आ बकतूतन के अलगे अन्दाज हो चलल बा. सभे एही अन्दाज में पूछत बा कि – हम सही कि तू गलत ?…\nबकसऽ ऐ बिलार, मुरुगा बाँड़ हो के रहीहें : बाति के बतंगड़ – 15\n– ओ. पी. सिंह मोदी जी नोटबन्दी के एलान का कइलें, जनता के शुभचिन्तक होखे के स्वांग करत नेतवन के लाइन लाग गइल. दीदीया आ बहिना के त बाते छोड़ीं…\nबाँड़ का जनिहें चोरउका के पीड़ा : बाति के बतंगड़ – 14\n– ओ. पी. सिंह मंगल का दिने मोदीजी फेरू एगो सर्जिकल स्ट्राइक मार दिहलें आ अबकी के हमला सीधे देश का हर घर, हर परिवार पर हो गइल. अबकी केहु…\n(भोजपुरी ग़ज़ल) – शैलेंद्र असीम तहरी अँखिया में पानी बुझाते न बा पीर केतना सहीं हम, सहाते न बा रोज चूवेले टुटही पलानी नियन ई जिनिगिया के मड़ई छवाते न…


पाखी के गरम अवतार – Anjoria\nपाखी के गरम अवतार\nसिनेमा भोजपुरी के न० 1 अदाकारा पाखी हेगड़े के गरमागरम सेक्सी अवतार जल्दिए रिलीज होखे जात फिलिम ‘रिक्शावाला आई लव यु’ में देखे के मिले वाला बा. एह फिलिम में उनुकर नायक बाड़ें निरहुआ. एह लोग पर एगो मदमस्त कर देबे वाला गीत बरखा का फुहार में फिलिमावल गइल बा. चु्म्मो लेबे के सीन बा एहमें.\nबिटू सरदार के बनावल एह फिलिम के निर्देशक अजय श्रीवास्तव हउवें. पाखी के कहना बा कि देखेवाला लोग उनुकर गरम अवतार के बहुते पसन्द करीहें.\nहिन्दी क बाद भोजपुरीए के बाजार सबले बड़ बा – ज्ञान सहाय\nपूरा देश में ‘हिम्मतवाला’ के जलवा


Title: जालीवनवाला बाग हत्याकांड केव्हा घडले ?\nDescription: This isaMost important question of gk exam. Question is : जालीवनवाला बाग हत्याकांड केव्हा घडले ? , Options is : 1. १७ एप्रिल १९३० , 2. २० मे १९२० , 3.१३ एप्रिल १९१९ , 4. २८ ऑगस्ट १९१५ , 5. NULL\nThis isaMost important question of gk exam. Question is : जालीवनवाला बाग हत्याकांड केव्हा घडले ? , Options is : 1. १७ एप्रिल १९३० , 2. २० मे १९२० , 3.१३ एप्रिल १९१९ , 4. २८ ऑगस्ट १९१५ , 5. NULL\n1) १७ एप्रिल १९३०\n2) २० मे १९२०\n3) १३ एप्रिल १९१९\n4) २८ ऑगस्ट १९१५


भोजपुरी बुद्धिजीवी गृहमंत्री से भेंट कइलें | Anjoria's Weblog\nभोजपुरी बुद्धिजीवियन के एगो शिष्टमंडल ओंकारेश्वर पांडेय का नेतृत्व में बियफे का दुपहरिया केन्द्रीय गृहमंत्री पी चिदंबरम से उनुका नार्थ ब्लॉक कार्यालय में भेंट कइलसि आ भोजपुरी के जल्दी से जल्दी संविधान के अठवीं अनुसूची में शामिल करे आ राष्ट्रीय अल्पसंख्यक भाषा घोषित करे के निहोरा कइलसि.\nएह शिष्ट मंडल में प्लानमैन मीडिया के संपादक प्रो॰ ए॰ संदीप, संयु्क्त राष्ट्र ग्लोबल कंपैक्ट के भारतीय प्रमुख पीसी पांडे. दिल्ली भोजपुरी समाज के अध्यक्ष अजीत दूबे आ दिल्ली भोजपुरी एकता मंच के अध्यक्ष शिवजी सिंह शामिल रहलें.\nएह मौका पर शिष्टमंडल का तरफ से भोजपुरी के हजार साल के इतिहास पर दि संडे इंडियन पत्रिका के शोध, जवना में भोजपुरी भाषा, लिपी, संस्कृति, संगीत, सिनेमा आ भोजपुरी के एतिहासिक महापुरुषन का बारे में जानकारी दिहल बा, के रपट पेश कइल गइल. भारत के आजादी का लड़ाई में भोजपुरियन के योगदानो के जानकारी दिहल गइल.\nगृहमंत्री पी चिदम्बरम शिष्टमंडल के भरोसा दिहलन कि भोजपुरी के जल्दिये मान्यता दे दिहल जाई बाकिर एकरा के अल्पसंख्यक भाषा के दर्जा देबे से मना कर दिहलन काहें कि एह बदे कवनो संवैधानिक प्रावधान नइखे. बाकिर कहलन कि भोजपुरी के ओकर हक जरूर मिली.\nThis entry was posted in खबर, देश आ समाज, सरोकार and tagged ओंकारेश्वर पांडेय, भोजपुरी by Anjoria. Bookmark the permalink.\n3 thoughts on “भोजपुरी बुद्धिजीवी गृहमंत्री से भेंट कइलें”\nram prakash on मई 28, 2012 को 9:40 पूर्वाह्न said:\nबड़ी नीमन कम भइल बा .\namritanshuom on मई 28, 2012 को 9:45 पूर्वाह्न said:\nबहुत नेक काम करत बनी ओंकारेश्वर जी . रउरा साथे-साथे राउर शिष्टमंडल लोगन के भी बहुत -बहुत धन्यवाद !\nRajeswar singh on जून 4, 2012 को 12:51 अपराह्न said:\nHimmat kari Aage badhi .Safalta jarur mili.


भूषण कहीं दूषण मत बन जासु – Anjoria\nअप्रैल 22, 2011 लोकपाल, विधेयक\nप्रधानमंत्री मनमोहन सिंह कहले बाड़न कि भ्रष्टाचार एगो चुनौती बा आ हमनी के एकर सामना पूरा ताकत से करे के होई. कहलें कि सरकार के उम्मीद बा कि लोकपाल विधेयक संसद के मानसून सत्र में पेश कर दिहल जाई. इहो कहलन कि मौजूदा हालात में लोग के बर्दाश्त करे के ताकत कम हो गइल बा, लोग तत्काल आ एगो अइसन कार्रवाई चाहत बाड़े जवना से दोसरा के सबक मिले. सब ठीक बा. प्रधानमंत्री जी लोकपाल बिल के समर्थन में आपन राय बता दिहले, सोनियो जी अण्णा हजारे के चिट्ठी लिख के आपन समर्थन भेज दिहली. देश के जनतो कमोबेश ओह बिल के साथ बिया भा अइसे कहीं कि सभे चाहत बा कि भ्रष्टाचार मेटावे खातिर कवनो ठोस ठोस व्यवस्था होखो. बाकिर अगर सरसोए में भूत हो जाव त का होखी.\nअण्णा हजारे जवना टीम के विधेयक के मसौदा बनावे खातिर चुनले, दुनिया के ऊ टीमे ईमानदार नइके लउकत. ओह टीम के दू गो सबले पोढ़ आ कानून के जानकार सदस्य शांतिभूषण अउर प्रशांत भूषण रोज-रोज नया स्कैंडल्स में फंसत दिखाई पड़त बाड़े. अब ऊ सही बाड़े कि गलत, एकर फैसला समय करी, लेकिन फिलहाल लांछन त लागिये गइल. जन लोकपाल बिल ड्राफ्ट करे खातिर बनल समिति के सह अध्यक्ष शांति भूषण के पाक-साफ होखे पर उठत सवाल अउर गहिरा गइल बा. ऊ चउतरफा घेरात जात बाड़े आ समिति से उनुका इस्तीफा के मांग उठे लागल बा. शांति भूषण पर इलाहाबाद में करोड़ों के प्लॉट के खरीद में स्टांप ड्यूटी चोरी के आरोप बा आ एह मामिला में उनुका के नोटिसो जारी भइल बा. हालांकि अबही ले प्रशांत भूषण एह आरोपन से इनकार करत आइल बाड़े कि ऊ स्टांप ड्यूटी के चोरी कइले बाड़न बाकिर स्टांप ड्यूटी चोरी का आरोप में जारी भइल नोटिस के कॉपी मीडिया में आ गइला का बाद इनकर मुश्किल बढ़ सकेला. चरित्र हनन अभियान का तहत जवना तरह से कांग्रेस के कुछ हलका से शान्ति भूषण के सम्पत्ति संबंधी बयान आवत बा ऊ निराधार नइखे. एही बयानन का वजह से कमिटी के गैर सरकारी सदस्यन भा अण्णा-टोली के ऊ पहलकदमी बा जवना का तहत ऊ लोग पहिला मीटिंग में जाये से पहिलही अपना संपत्ति के घोषणा कर दिहल. कांग्रेस के कवनो सदस्य अबले अपना सम्पत्ति के घोषणा ना त कइले बा ना अइसन घोषणा करे के ओहलोगन के कवनो विचार बा. बेचारा करबो करीहें त कइसे ? अण्णा सम्पत्ति घोषणा रूपी ट्रंप कार्ड अतना जल्दी चल दिहलन कि ओह लोग के हिसाब-किताब लगावे के मौके ना मिलल. कइसे बतावे लोग कि कतना दौलत सफेदका बा आ कतना करियका. कतना भारत में बा आ कतना के रखवाली स्विस बैंक करत बा. लोग सोचत बा कि आ गइल लोकपाल बिल आ अब हो गइल भ्रष्टाचार दूर. लेकिन का ई संभव बा ?\nपैनल में शामिल सिविल सोसायटी के पाँचो सदस्यनो पर विचार होखे के चाहीं. एह तरह के पैनल समाज के सगरी वर्ग के प्रतिनिधित्व ना कर सके. अइसन काहे बा कि भ्रष्टाचार का खिलाफ लड़ाई लड़त भारत में एकहू अइसन आदिवासी कानूनविद्, शिक्षक, सामाजिक कार्यकर्ता भा विद्वान ना मिलल जे पैनल में आपन सेवा दे सके ? जबकि इहे ऊ वर्ग बा जवना के जमीन, जंगल आ आजीविका छीन लिहल गइल बा. पैनल में कवनो मेहरारुवो नइखे. अब पुरुष बहुल सवर्ण मध्यवर्ग दोसरा योग्य नागरिकन के अनदेखी करत देश के आवाज बन सकेला का ? साल 1952 से हर वयस्क भारतीय के वोट देबे के अधिकार बा. आजु भारत में लगभग 30 लाख निर्वाचित जनप्रतिनिधि बाड़े जवना में से एक-तिहाई मेहरारू बाड़ी सँ. ई चिंता के बाति बा कि मध्यवर्ग के बहुतेरे लोग राजनीति में तब कम दिलचस्पी ले रहल बाड़े, जब देश में राजनीतिक प्रक्रिया संभ्रांत वर्ग का दायरे से बाहर निकलत बा आ निचलको तबका से नया नेता उभरत बाड़े. आजु मध्यवर्ग आ कस्बा का दायरा के बाहरो निचला स्तर पर एगो नया जमीन तइयार हो रहल बा.\nअइसना में हमनी का सोझा एह संस्थानन के सशक्त बनावे के चुनौती बा. अबही ले ई साफ नइखे कि मसौदा लोकपाल विधेयक सगरी सवालन के समाधान कर दी. निश्चिते विचार-विमर्श खातिर एक से बेसी मसौदा पेश कइल जा सकेला. जवन आंदोलन सरकार से पारदर्शिता के मांग करत होखे ऊ अपने पारदर्शिता से बाच ना सके. सामाजिक आंदोलन जनता अउर सरकार के बीच के कड़ी बन सकेला. लोकतंत्र के संचालन सुगठित संस्थान आ साफ तरीके से संभव बा. एह से बिल आ कानून के सियासत छोड़ संस्थावन के सशक्त बनावे का दिशाईं काम होखो आ ओह पर जनता के निगरानी रहो.


ले दही… – Anjoria\nपिछला सात आठ साल से अँजोरिया भा एकरा सहयोगी साइट पर सिनेमा के सामग्री दिहल जा रहल बा. सगरी सामग्री ओह फिल्म भा कलाकार भा फिल्मकार के प्रचारक भेजेलें. स्वाभाविक बा कि कवनो अहिरिन अपना दही के खट्टा ना कहे. बाकिर वास्तव में अइसन होखे ना. बाकिर कवनो स्वतंत्र पत्रकार एह काम में नइखन जे प्रचार ना, समीक्षा लिखसु आ भरसक कवनो बनल बनावल मानना छोड़ के. जे बता सको कि वास्तव में फिलिम कइसन रहल, ओकर भाषा कइसन रहल, संवाद अदायगी कइसन रहल, गीत संगीत के स्तर कइसन बा, फिलिम के कवन गाना, कवन डायलॉग लोग का जुबान पर चढ़े लायक बा, वगैरह वगैरह. हो सकेला कि कुछ लोग होखसु जे ओह तरफ से भुगतान ना लेके मीडिया का तरफ से भुगतान लेत होखसु. आ होखहु के चाहीं. मीडिया एगो बिजनेसे होला नफा होखे भा नुकसान. एहसे मीडियो के कुछ खरचा उठावे के चाहीं. आखिर मीडिया के चलावे पर होखे वाला खरचा त आदमी उठावते बा.\nई सब एह ले लिखे के पड़त बा कि हर रपट मे कुछ बात बार बार दोहरावल रहेला. बॉलीवुड में पहिला सुपरस्टार भइल रहलें राजेश खन्ना. आजुओ ओहिजा गिनती के सुपर स्टार मिलीहें बाकिर भोजपुरी में कवनो अभिनेता स्टार से कम ना होखसु आ जे नायक बन गइल दू चार गो फिलिम में त बस ओकरा के सुपर स्टार से कम ना कहल जाव. भोजपुरी अभिनेतन में कुणाल सिंह के महानायक, मनोज तिवारी के मेगास्टार, रवि किशन के सदाबहार सुपर स्टार, दिनेशलाल यादव निरहुआ के जुबिली स्टार, आ बाकी स्टारन जइसे कि पवन सिंह आ खेसारी लाल यादव के सुपरस्टार, कुछ लोग के भावी सुपरस्टार, यंग स्टार, स्टाइलिश स्टार, एक्शन स्टार वगैरह वगैरह.\nअभिनेत्रियन का साथे साफे दुराव देखल जा सकेला. ओह लोग के हैसियत बस देह देखावे भर के बा. ओहमें केहू सुपरस्टारिन भा सुपर स्टारनी नइखे. हद से हद केहु सेक्सी बा त केहु रानी, केहू क्वीन, केहू डार्लिंग वगैरह वगैरह. आयटम डांस बिना कवनो फिलिम नइखे बनत बाकिर कवनो आयटम डांसर खातिर सुपर स्टारनी ना कहाव! कुछ लोग चउँक सकेला कि ई स्टारनी कवन बला होले, खास कर ऊ लोग जेकरा भोजपुरी से भवे भसुर वाला नाता होखे. अरे भाई डाक्टरनी होली, मास्टरनी होली, त स्टारनी होला में कवन दिक्कत ? हँ हम स्टराइन लोग के बात नइखीं करत. अब अगर रउरा स्टारनी आ स्टराइन के अंतर मालूम नइखे त तनी भोजपुरी जानल जरूरी बावे रउरा खातिर. पता लगा लीं कि मस्टराइन के होला आ मास्टरनी के.\nतीसर बात, कवनो भोजपुरी फिलिम सुपर डूपर हिट से कम ना होले, फलनवा निर्देशक कमाल के निर्देशक/कलाकार/संगीतकार/फाइट मास्टर/कोरियोग्राफर हउवें, फलाँ फिलिम कमाल के बनल बिया, वगैरह वगैरह कुछ स्टॉक फ्रेज हई सँ. अलग बात बा कि कुछ गिनले चुनल निर्माता बाड़ें जे एक बेर भोजपुरी फिलिम बनवला का बाद दुबारा एने ताकेलें. कुछ लोग अइसन जरूर बा जिनका एह रहस्य के चाभी मिल गइल बा कि कइसे भोजपुरी फिलिम बना के कमा लिहल जाव आ ऊ लोग बेर बेर फिलिम बनावत रहेला. बधाई ओह लोगन के, काहें कि ओही लोग का चलते भोजपुरी फिलिम के भौकाल बनल बा आ दोसरा भाषा के निर्माता निर्देशक एह भौकाल में फँस के आपन भौकाल बिगाड़त रहेलें.\nहो सकेला कि कुछ फिल्म प्रचारक लोग के हमार बात खराब लागो आ ऊ लोग आपन समाचार भेजल बन्द कर देव. बाकिर हमार आपन मजबूरी बा. अपना भोजपुरी प्रेम का चलते एह काम में लागल बानी एकरा बावजूद कि बेर बेर मन करेला कि कह दीं, “यह ले अपनी लकुटी कमरिया, यह ले अपनी सोटी. तेरी बहुत चराई गईया खा कर बासी रोटी”. उपर से वेबहॉस्ट लोग के कृपा अलगे बा, कहिया अंजोरिया पर गरहन लाग जाई केहु ना बता सके. जब लाग जाई तब पता ना रहे कि कब ले गरहन रही, आ जब टूट जाले तबो पता ना चले कि गरहन लागल त काहें. हर महीना दू महीना पर ई गरहन लागत रहत बा आ अमवसो के इंतजार ना रहे एकरा. जबे मन करेला तबे लाग जाला. एह फेर मे कई गो वेबहॉस्ट बदल चुकनी बाकिर के बड़ छोट कहत अपराधु! हर जगहा एके हाल बा. एहसे जबले चलत बा तबले चली जब ना चलाँव होखी तहिया थिरा जाई. खैर ऊ दोसर बात बा. अबहीं बात होखत बा भोजपुरी सिनेमा के आ ओकर सही छवि पेश करे के, ले दही से हट के!\nजानत बानी कि एहमें खरचा बा. बाकिर मुर्दा पर जइसन नव मन तइसे सौ मन. एगो सूतल आग के खोरल जरूरी लागत बा. एहसे पन्द्रह अगस्त से हर हफ्ता पन्द्रह सौ रुपिया के पुरस्कार देबे के योजना बनवले बानी. ई पुरस्कार फर्स्ट डे फर्स्ट शो देख के ओह फिलिम के समीक्षा लिखे वाला सबले बेहतरीन समीक्षक के दिहल जाई. अगर कवनो समीक्षा बेहतर ना लागल त ई पुरस्कार सगरी समीक्षकन का बीच बाँट दिहल जाई, बशर्ते ऊ समीक्षा तरीका से लिखल होखे. प्रकाशित सगरी समीक्षा कर दिहल जाई जेहसे पाठको लोग तय कर सके कि वास्तव में कवनो समीक्षा पुरस्कार लायक रहल कि ना. हर समीक्षा का साथ कम से कम एगो फोटो होखल जरूरी बा जवन ओह फिलिम के पोस्टर देखावत सिनेमाघर के हो सकेला भा कवनो दोसर काम लायक फोटो. फोटो तबहिये प्रकाशित होखी जबन ऊ ओह लायक होखे. समीक्षा हर हाल में शुक के रात तक आ जाए के चाहीं. शनिचर भोर का बाद मिले वाली समीक्षा एह योजना में शामिल ना कइल जाई.\nएह पुरस्कार योजना में शामिल होखे के कवनो शर्त नइखे आ ना कवनो तरह के शुल्क देबे के बा. ई पूरा तरह से खुलल प्रतियोगिता बा जवना में जेही चाहे से ही शामिल हो सकेला. हँ कवनो प्रचारक भा उनुकर निकट संबंधी एह में शामिल ना हो सकसु. हर समीक्षा का साथे लेखक के ई एलान होखे के चाहीं कि ऊ कवनो तरह से ओह फिलिम से जुड़ल कवनो आदमी भा संस्था से नइखे जुड़ल. दोसरे समीक्षा के भाषा लेखक के इलाका के बोलचाल वाली भोजपुरी होखल जरूरी बा. अगर टाइप करे में दिक्कत होखे त हाथ से लिख के ओकरा के स्कैन करा के भेजल जा सकेला. भोजपुरी का अलावे दोसरा कवनो भाषा में लिखल समीक्षा एह प्रतियोगिता में शामिल ना कइल जाई. समीक्षा के संपादित करे के हमरा पूरा अधिकार बा जवना के चुनौती ना दिहल जा सके.\nई योजना एगो प्रयोग ह जवना के कबहियो बन्द कइल जा सकेला, नियम कायदा बदलल बनावल जा सकेला, पुरस्कार के राशि घटावल बढ़ावल जा सकेला. बाकिर कवनो बदलाव ओह घोषणा के बादे से लागू होई. कवनो हाल में पुरस्कार के कुल राशि पहिले से घोषित राशि से अधिका ना हो सके. एह मामिला में अँजोरिया के फैसला अंतिम होई जवना पर कवनो विवाद खड़ा ना कइल जा सके.\nदेखल जाव कि जवन पाठक लोग दू लाइन के टीका टिप्पणी लिखे में कतरालें ओह लोग के कइसे उत्साहित कइल जा सके एगो पूरा लेख लिखे के.\nसंपादक प्रकाशक, अँजोरिया वेबसाइट समूह\n"खुद्दार" के संगीत वेव म्यूजिक पर जारी भइल\n2 thought on “ले दही…”\nhi this is ABHAY PANDEY FROM LUCKNOW age18 want to beachance bhojpuri film\nto see my pics open my facebook profile\nLeaveaReply to abhay pandey\tCancel reply


टटका खबर, अतवार, २१ मार्च – Anjoria\nMar 21, 2010 news in bhojpuri, टटका खबर\nडेविड हेडली भारत के ना सँउपल जाई, कहलस अमेरिका\nअमेरिकी प्रशासन के कहनाम बा कि भारत चाहे त डेविड हेडली से पुछताछ कर सकेला बाकिर ओकरा के भारत के ना सँउपल जाई. एने गृहमंत्री राष्ट्रीय जाँच एजेन्सी के डेविड से पुछताछ करे के तइयारी करे के निर्देश दिहले बाड़े. इहो कहले बाड़न कि डेविड हेडली के कबूलनामा से पाकिस्तान के सबक लेबे के चाहीं आ सगरी षडयंत्रकारियन का खिलाफ कार्रवाई करे के चाहीं.\nगिरिजा प्रसाद कोइराला के निधन\nनेपाली राजनीति के महापुरुष पूर्व प्रधानमंत्री गिरिजा प्रसाद कोइराला के लमहर बीमारी का बाद निधन हो गइल. दिवंगत नेता के नेपाल के सगरी राजनीतिक दल अलगा अलगा बइठका कर के कोइराला के श्रद्धांजलि दिहलें, कहल गइल कि नेपाल के नया संविधान लिखे का तरफ एकजुट प्रयासे उनका खातिर सही श्रद्धांजलि होखी.\nनरेन्द्र मोदी आज जाँच दल का सोझा पेश ना होखिहन\nगुजरात दंगा के जाच कर रहल विशेष जाँच दल पूर्व सांसद एहसान जाफरी का बेवा का शिकायत पर नरेन्द्र मोदी के समन भेज के आजु अपना सोझा हाजिर होखे के कहले रहुवे. बतावल जा रहल बा कि नरेन्द्र मोदी ओह समन के कवनो जवाब नइखन दिहलें आ शायद आजु हाजिरो ना होखीहन.\nसज्जन कुमार का खिलाफ मुकदमा चलावले जाई\nसाल १९८४ के सिक्ख विरोधी दंगा के एगो मामिला में पूर्व कांग्रेसी सांसद सज्जन कुमार पर मुकदमा चलावे के आदेश कोर्ट दिहले बा. सज्जन से जुड़ल दू गो मामिला काल्हु विशेष अदालत के सँउप दिहल गइल. सज्जन कुमार के उहो अरजी खारिज कर दिहल गइल जवना में ऊ कुछ कागजातन के माँग कइले रहलें. अब सज्जन कुमार आ दोसरा आरोपियन के २७ मार्च के कोर्ट में हाजिर होखे के कहल गइल बा.\nगोवा के कांग्रेसी सरकार पर राजनीतिक संकट\nगोवा के कांग्रेस नीत गठबन्धन सरकार पर संकट मँडरा रहल बा. सात गो विधायक जवना में छह गो मंत्री बाड़े बइठक कर के तय कइले बाड़न कि सरकार के समर्थन ना दिहल जाई. ओह लोग के कहनाम बा कि मुख्यमंत्री एगो मंत्री के हटावे के कोशिश कर रहल बाड़े. मुख्यमंत्री दिगम्बर कामत के कहनाम बा कि राकांपा केन्द्र आ महाराष्ट्र में कांग्रेस के सहयोगी दल बा आ गोवो में ऊ सरकार का खिलाफ ना जाई, अइसन ना माने के कवनो कारण नइखे.\nमहिला आरक्षण विरोधी बोर्ड में पहिले से बेसी महिला सदस्य\nमुस्लिम पर्सनल लॉ बोर्ड में अब पांच गो महिला सदस्य रहीहें. पहिले एके गो महिला सदस्य रहली. कार्यकारिणी में अब ५१ गो सदस्य रहीहें जवना में से दस गो के अध्यक्ष खुदे नामित करीहें. नदवा कालेज में चल रहल २१ वां सालाना अधिवेशन में मौलाना सैय्यद राबे हसनी नदवी के लगातार तीसरका बेर बोर्ड के अध्यक्ष बनावल गइल बा.\nबनारस के डा॰डी॰पी॰सिंह हत्याकाण्ड के आरोपी बरी हो गइलें\nअढ़ाई साल पहिले बनारस के डा॰डी॰पी॰सिंह के गोली मार के हत्या कर दिहल गइल रहे. बाद में डाक्टर लोग आन्दोलित भइल त पुलिस डा॰डी॰पी॰सिंह के पत्नी डा॰शिल्पी राजपूत के मुख्य आरोपी बना दिहलस. फास्ट ट्रैक कोर्ट काल्हु डा॰ शिल्पी समेत सगरौ आरोपितन के बाइज्जत बरी कर दिहलसि. अदालत में दाखिल सीबीसीआईडी के रिपोर्ट में पुलिसिया कहानी के झूठ बतवले रहे आ विवेचना अधिकारी का खिलाफ विबागीय कार्रवाई के संस्तुति कइले रहे.\nफ्लाइंग सिक्ख का नाम से मशहूर मिल्खा सिंह पर बालीवुड एगो बड़हन फिल्म बनावे जा रहल बा जवन कि कवनो खिलाड़ी का जीवन पर बने वाली पहिलका फिल्म होखी. एह फिल्म के निर्माण राकेश मेहरा करीहन आ पटकथा लिखिहें प्रसून जोशी. अपना जीवन पर फिल्म बनावे खातिर ७५ साल के मिल्खा सिंह महज एक रुपया के शुल्क लिहले बाड़े. मिल्खा सिंह आजकाल पंजाब सरकार में खेल निदेशक का पद पर बाड़े. फिल्म के नाम राखल गइल बा भाग मिल्खा भाग.\nअयोध्या में मस्जिद बनावे के साजिश हो रहल बा\nभाजपा के राष्ट्रीय उपाध्यक्ष विनय कटियार काल्हु कानपुर में कहलें कि बसपा आ सपा अयोध्या मे रामजन्मभूमि पर मस्जिद बनवावे के साजिश करत बाड़ी सँ जवना के सफल ना होखे दिहल जाई. कहलें कि ओहिजा सिर्फ मन्दिर बनावल जा सकेला दोसर कुछ ना बने दिहल जाई. इहो कहलन कि रामनवमी का दिने अयोध्या में साधु संतन का साथे बतिया के अगिला योजना के फैसला कइल जाई.\nआजु आईपीएल के दू गो नया टीम के एलान हो सकेला\nआईपीएल में दू गो नया टीम खातिर लगावल गइल बोली के आज फैसला हो सकेला आ दू गो नया टीम के एलान हो सकेला. नीलामी में बोली लगावे खातिर एक करोड़ डॉलर के अग्रिम राशि जमा करे के पड़ी. सफल बोली लगावे वाला आठ गो शहर, पुणे, अहमदाबाद, कानपुर, नागपुर, इंदौर, कटक, ग्वालियर, आ विशाखापत्तनम, में से कवनो का नाम पर टीम बना सकेलें. ओने काल्हु भइल एगो मैच में राजस्थान रॉयल्स कोलकाता नाइट राइडर्स के ३४ रन से हरा के आपन पहिलका जीत दर्ज कर लिहलस\nOne thought on “टटका खबर, अतवार, २१ मार्च”\nWe are missing the link of JAGRAN NEWS (Districtwise), it was adding useful value to the site, please restore, we are badly missing this.


परिवार के लड़ाई परिवार से – बतंगड़ – 94 – Anjoria\nअगस्त 4, 2018 परिवार, बतंगड़, लोकसभा चुनाव\nअगिला लोकसभा चुनाव में अब सालो भर नइखे रहि गइल. अबकि के चुनाव देश के जीवन मरण के सवाल होखे जा रहल बा एहसे सभकर जिम्मेदारी बा कि आपन निजी फायदा-नुकसान से उपर उठिके देश के फायदा-नुकसान का बारे में सोचत आपन भोट देव. दुनु तरफ परिवारे बाड़ी सँ. भा कहीं त एक तरफ परिवारने के गिरोह बा आ दोसरा तरफ एगो समिलात वाला बड़हन परिवार. एक तरफ हेराल्ड घोटाला, टूजी घोटाला, थ्रीजी घोटाला, कोयला घोटाला, चारा घोटाला, टोंटी घोटाला, सारधा घोटाला वगेरह घोटालन से जुड़ल परिवारन के गिरोह बा त दोसरा तरफ संघ परिवार जे पूरा देश के लोगन के आपने परिवार मानेला आ सभका दुख में दुखी आ सुख में सुख महसूस करेला. एक तरफ तरह-तरह के जमानत पर चलत लोगन के झुण्ड बा त दोसरा तरफ अइसन करमकाठ लोग बा जेकरा खिलाफ पूरा जोर लगवला का बावजूद यूपीए सरकार कवनो आरोप अदालत में ना ठहरा सकल. जेकरा खिलाफ कुकुरबझाँव करे में माहिर चैनलन के एंकर बारह बरीस ले लगातार अभियान चला के ओकर छवि बिगाड़ें के कोशिश कइलन बाकिर बारो ना टेढ़ करि पवलें. जेकरा पर चार बार मुख्यमंत्री आ चार बरीस से पीएम रहला का बावजूद कवनो करिया दाग ना लगा पवलें देश के विरोधी गोल.\nरउरा सोचत होखब कि ई बतगंड़ा त हमेशा से मोदी भक्त रहल बा आ ई संघ परिवार का खिलाफ ना त कुछ बोल सके ना लिख सके. त आजु हम संघ परिवारे के कुछ खिंचाई करे के मन बनवले बानी. कवनो परिवार अइसन ना होखे जवना के एकाध गो बेकत अनेरिया भा विघ्नकारी ना होखसु. संघो परिवार में अइसनका लोग मौजूद बा. बाकिर समिलात परिवार का चलते ओह लोग के कमजोरी आ अवगुण लुकाइल रहेला भा लुकावल आसान होखेला. संघ परिवार में कतना बेकतन के कतना झुण्ड बा ई कुछेके लोग बता सकेला. अधिकतर लोग के पते नइखे कि कवन संगठन संघ परिवार के ह आ कवन एह परिवार के बेकत बुझइला का बावजूद एकर असली बेकत ना ह. एही चलते इन्दिरा जइसन तानाशाह का आपातोकाल में दूरदर्शन पर संघ परिवार के कुछ संगठन के गतिविधि खुलेआम देखावल संभव हो जात रहुवे.\nदोसरे संघ बाकायदा योजना बना के अपने लोग के अपने में लड़वावत रहेला. गजब त ई रहेला के ई बात लड़ेवालन के छोड़ अधिकतर लोग के मालूमे ना हो पावे. काहे कि अगर मालूम हो जाई त लड़वला से फायदा का होखी. पिछला दिने विदेश मंत्रालय के एगो फैसला से विदेश मंत्री सुषमा स्वराज के जम के किरकिरी भइल सोशल मीडिया पर. आ ऊ जे बाड़ी कि आपन गलती ना मानत हेहरई पर उतरि गइली आ उनुकर दोष देखावे-बतावे वालने के दोषी ठहरावे लगली. मौका देखि संघ विरोधी जमात के ममता जइसन नेता-नेतइनो लोग एह मामिला में कूद पड़ल आ सुषमा का तरफदारी करे लागल. कुछ दिन बाद जब नीतीन गडकरी, राजनाथ सिंह जइसन भाजपाईओ लोग सुषमा के तरफदारी करे उतरल त सोचनी कि ई मोदी विरोधी चौकड़ी आपन खेल खेलत बा. बाकिर माथा तब ठनकल जब संघ के प्रवक्ता रहि चुकल आ एह घरी संघ के कश्मीर प्लान के संचालन करत रामममाधव सुषमा के तरफदारी क दिहलन. एकरा बाद साफ हो गइल कि सुषमा संघ के प्लान का हिसाब से आपन किरदार करत बाड़ी आ हम चुपा गइनी आ सोचनी कि प्लान छोड़ खेल के आनन्द लीहल जाव.\nकाहे कि आखिर में बतिया पंचे के मानल जाई बाकिर खूंटवा रहिए पर गाड़ल जाई. भारत में जदि रहे के बा त वंदेमातरम कहहीं के होई.


साउण्ड रिकार्डिस्ट के विधवा के फ्लैट दिहलन दुर्गा प्रसाद मजूमदार – Anjoria\nसाउण्ड रिकार्डिस्ट के विधवा के फ्लैट दिहलन दुर्गा प्रसाद मजूमदार\nसाजिद नाडियाडवाला आ टी.पी. अग्रवाल दुर्गा प्रसाद मजूमदार के सम्मान दिहलन\nजानल मानल फिल्म फाइनेंसर आदि शक्ति इंटरटेनमेंट का ओर से पहिला बेर मनोरंजन उद्योग में एगो नया डेग उठावल गइल जब आदि शक्ति इंटरटेनमेट के और से साउण्ड रिकार्डिस्ट रहल स्व॰ लल्लन सिंह के विधवा सोनू लल्लन सिंह के मुंबई से सटले नालासोपारा में एगो फ्लैट दिहल गइल. पहिला बेर कवनो फिल्म निर्माता कवनो तकनीशियन के मरला का बाद ओकरा पत्नी के सिर छिपावे खातिर जगह दिहलसि.\nएह समारोह में आदि शक्ति इंटरटेनमेंट के दुर्गा प्रसाद मजूमदार के वेस्टर्न इंडिया मोशन पिक्चर्स एण्ड टेलीविजन साउण्ड इंजीनियर्स एसोसिएशयन का ओर से स्वागत कइल गइल. स्वागत कइलन फिल्म निर्माता आ एमपीटीपी के अध्यक्ष साजिद नाडियाडवाला अउर इंपा के अध्यक्ष टी.पी. अग्रवाल, साउण्ड इंजीनियर्स एसोसिएशन के अध्यक्ष बी.एन. तिवारी, आ महासचिव सुभाष साहू.\nफ्लैट के चाभी लेत भाव विहवल सोनू लल्लन सिंह कहली कि दुर्गा प्रसाद मजूमदार के रूप में उनुका भगवान मिल गइलें. कामना कइली कि दुर्गा प्रसाद आ उनका कंपनी के दिन दूनी रात चौगुनी तरक्की होखे. सोनू सिंह कहली कि पति के मरला के बाद ऊ एकदम टूट गइल रही. अउरियो निर्माता लोग के एह तरह के बढ़िया काम करे के चाहीं. कहली कि भर जिनिगी उनकर पति किराया के मकान में रहलन. आजु का ना रहला पर दुर्गा प्रसाद मजूमदार का वजह से सोनू सिंह के छत मिल गइल.\nजानल मानल साउण्ड रिकार्डिस्ट रहल लल्लन सिंह के निधन पिछला दिने एगो सड़क दुर्घटना में हो गइल रहुवे.\nफिलिमी अखाड़ा में कूदलन बिहार बसपा के प्रभारी ददन पहलवान\n31 मई के ‘कोठा’ पर बिकइहें रिंकू घोष


हमार ललकार के शूटिंग पूरा – Anjoria\nApr 16, 2010 हमार ललकार\nमाँ तीर्थवासी देवी इन्टरटेनमेंट का बैनर में जी के चतुर्वेदी के बनावल भोजपुरी फिलिम हमार ललकार के शूटिंग यूपी का अलगा अलगा लोकेशन पर करा के पूरा कर लिहल गइल बा, एक्शन स्टार सुदीप पाण्डेय आ नया कलाकार उमेश सिंह अभिनीत एह फिल्म के निर्देशन अनिकेत मिश्रा कइले बाड़े. उमेश सिंह के भूमिका एगो अइसन युवक के बा जे ठाकुर का अत्याचार से तंग आ के डाकू बन जात बा. सुदीप पाण्डे पुलिस इंसपेक्टर बनल बाड़े. नायोका बाड़ी अनारा गुप्ता आ प्रिया शर्मा.फिल्म के अबही संपादन कइल जा रहल बा.


(अतवार, 18 दिसंबर)\nकड़ाका का जाड़ा का चलते राज्य के सगरी स्कूलन के अगिला आदेश ले बंद राखे के कहलसि सरकार. स्कूल खोले के फैसला जाड़ा के प्रकोप देख के कइल जाई. जाड़ा का चलते राज्य में अलग अलग जगहा मिला के अबही ले करीब बीसेक लोग मर चुकल बा.\nपूर्वी चंपारण के झरोखर थाना इलाका में अरूणा नदी पुल का मुहाना पर एगो बस पलट गइला से दू दर्जन सवारी घवाहिल गइले. लोग नेपाल से आँख के इलाज करा के लवटत रहे. घवाहिलन के मोतिहारी अस्पताल में भरती करावल गइल बा.\nबक्सर कोर्ट परिसर से एगो कुख्यात अपराधी शेरू सिंह के फरार हो गइला का मामिला में नगर थाना के आरक्षी निरीक्षक निसार अहमद के निलंबित कर दिहल गइल बा.\nगुड़गाँव में होखत सब जूनियर राष्ट्रीय हॉकी प्रतियोगिता में बिहार के टीम तमिलनाडु के टीम के एक का मुकाबिले पन्द्रह गोल से हरा के सेमीफाइनल में चहुँप गइल. सोमार का दिने बिहार के मुकाबिला ओडिशा के टीम से होखी.\nनीतीश कुमार फेरू कहले बाड़न कि कवनो घूसखोर आ भठियारा का साथ नरमी ना बरतल जाई. कहलन कि बिहार के लोकायुक्त सीएम से लिहले चपरासी तक के भठियरपन के मामिला के जाँच करीहें. राज्य में दर्जनो भठियारा अधिकारियन के संपत्ति जब्त करे के प्रक्रिया चालू बा.\nदरभंगा में होखत निषाद पंचायत के संबोधित करत सुशील मोदी कहलन कि राज्य में मछली के उत्पादन अगिला पाँच साल में तिगुना कर दिहल जाई.


GOOGLE Told The Methods Of Prevention Regarding Corona Virus - कोरोना वायरस को लेकर GOOGLE ने बताए बचाव के तरीके, आप भी अपनाएं | Patrika News\nGOOGLE told the methods of prevention regarding corona virus\n- देशभर में संक्रमण के 28 नए मामले\n- संक्रमण के कुल 174 मामले\n- इसमें से 25 विदेशी हैं\n- गूगल ने बताए कोरोना वायरस ये बचने के5तरीके\nPublished: 19 Mar 2020, 03:39 PM IST\nchina Coronavirus China Coronavirus outbreak coronavirus Coronavirus in China Coronavirus In Hindi Coronavirus infection in mp\nchina Coronavirus China Coronavirus outbreak coronavirus Coronavirus in China Coronavirus In Hindi Coronavirus infection in mp Coronavirus Outbreak How do you treat coronavirus? What is Coronavirus? Wuhan Coronavirus\nपूर्व सीएम हरीश रावत और पूर्व केंद्रीय मंत्री पवन बंसल पहुंचे कैबिनेट मंत्री बृजेन्द्र सिंह राठौर के निवास


बिग बॉस में निरहुआ के मानल गइल सोना जइसन दिलवाला – Anjoria\nपिछला दिने बिग बॉस6के घर में दुबारा चहुँपल निरहुआ के ‘ब्रिटेनिया गुडडे सोने का दिलवाला’ प्रतियोगिता में सबले बेसी वोट मिलल आ उनुका के एक तोला सोना ईनाम में दिहल गइल. निरहुआ के निकेतन, सपना, आ आशिका वोट दिहली. निरहुआ के ईनाम देत सभे उनुका व्यवहार आ डाउनटू अर्थ, जमीन से जुड़ल होखला, के सराहल.


तस्कर – टटका खबर\nबेतिया 29 जनवरी (वार्ता) नेपाल के सीमा से लागल गोपालपुर थाना के शिवाघाट पुल का नियरा आझु सबेरे पुलिस चार गो तस्करन के गिरफ्तार क लिहलसि. ओकनी का लगे से उनइस किलो चरस बरामद भइल. पुलिस के पता चलल रहे कि कुछ तस्कर ट्रैक्टर से चरस ले के नेपाल ओरी से आवत बाड़े. एह जानकारी\nबेतिया 23 अक्टूबर (वार्ता) बिहार मे नेपाल के सीमा से लागल पश्चिम चंपारण जिला के इनरवा इलाका में त्रिवेणी कैनाल का नियरा आजु सबेरे पुलिस एगो नेपाली तस्कर के गिरफ्तार कइलसि. ओकरा लगे से पांच किलो गांजा बरामद भइल. पुलिस सूत्र बतवले कि मोटरसाईकिल पर सवार एगो नवही नेपाल का सीमा से त्रिवेणी कैनाल होत\nगाजीपुर जिला के अपराध शाखा आ मरदह थाना पुलिस काल्हु रात नशीला सामान के तस्करी करे वाला गिरोह के तीन गो सदस्यन के गिरफ्तार क के ओकनी का लगे से 800 ग्राम हेरोइन बरामद कइलसि. अन्तर्राष्ट्रीय बाजार मे एकर कीमत करीब 80 लाख रुपिया बतावल जात बा. पुलिस बतावत बिया कि मरदह इलाका के मटेहु


भरत शर्मा व्यास – Anjoria\nTag: भरत शर्मा व्यास\nनवम्बर 11, 2010 OmPrakash Singh\nपटना के घाट पर देबेलू अरघिया हो, केकरा लागी ? पटना के घाट पर देबेलू अरघिया हो, केकरा लागी ? ए करेलू छठ बरतिया हो केकरा लागी ? ए करेलू…


महुआ टीवी – पृष्ठ7– Anjoria\nभोजपुरिया परिवारन के चहेता चैनल महुआ टीवी के हर कार्यक्रम दर्शकन के दिलोदिमाग छाप लिहले बा. एने सोमार से एकरा कुछ धारावाहिकन के समय में बदलाव कइल गइल बा. साँझ…


केन्द्र सरकार अब पैंसठ अरब बचा ली लुटेरन से – टटका खबर\nकेन्द्र सरकार आधार कार्ड का जरिए सब्सिडी के रुपिया सीधे खाता में भेजल शुरु क दिहले बिया जवना चलते एकर लूट बंद हो गइल बा. विश्व बैंक हिसाब लगवले बावे कि एह तरीका से भारत सरकार हर साल करीब पैंसठ अरब रुपिया बचा लीहल करी जवना के बाद में बेहतर इस्तेमाल कइल जा सकी.\nवाशिंगटन में पेश विश्व बैंक के सालाना रपट डिजिटल डिविडेंड्स जारी करत घरी विश्व बैंक के प्रमुख अर्थशास्त्री कौशिक बसु ई बात कहलन. कहलन कि एकरा से सरकारी सेवा सुगम आ सुलभ हो गइल बाड़ी सँ.\nएने रिजर्व बैंक साफ कहले बावे कि सबसिडी लेबे ला आधार कार्ड होखल जरुरी नइखे. सुप्रीम कोर्टो के आदेश इहे बा कि आधार कार्ड के इस्तेमाल आ बैंक खातन के आधार संख्या से जोड़ल पूरा तरह से लेबे वाला का मन पर बा. आ एकरा के जबरदस्ती ना कइल जा सके.\nTags: आधार कार्ड, सबसिडी


When there was talk of making Lalu Yadav s daughter Rohini Acharya as deputy CM Know Story Bhojpuri में पढ़ें, रोहिणी आचार्या के डिप्टी सीएम बनावे के जब चलल रहे चरचा– News18 Hindi\nBhojpuri में पढ़ें, रोहिणी आचार्या के डिप्टी सीएम बनावे के जब चलल रहे चरचा\nलालू यादव की बेटी रोहिणी आचार्या विवाद की वजह से चर्चा में हैं.\nदू गो पूर्व मुखमंतरी के परिवार ट्वीटर पs अइसन लड़ रहल बा कि मान मरजादा के धज्जी उड़ गइल बा. सगरे रोहिणी अउर दीपा मांझी के ही बतकही हो रहल बा. दू गो बड़का घराना के औरत ट्वीटर पs कतना फूहर-फूहर बात लिख रहल बा लोग. का इहे सभ बात लिखे खातिर ट्वीटर अउर फैसबुक बा ?\nLast Updated : May 24, 2021, 14:21 IST\nसुकन्या सेवा समिति के संजोजक कुसुम के मोबाइल बहुत देर से बाजत रहे. उनका आवे-आवे में फोन कट गइल. कुसम देखली तs सुनैना के फोन रहे. सुनैना अउर कुसम एक्के साथे काम करत रहे लोग. बहुत अपनापन भी रहे. कुसम फोन लगावे के सोचते रही कि फेन घंटी बाजल. कुसम फोन उठवली तs सुननैना के आवाज आइल, अरे कहां बाझल रहू ? कल्याणी दीदी मास्क के पूछत रही. केतना तइयार भइल बा ? कुसम कहली, परसान मत होखs, टाइमे पs मिल जाई. अरे का कहीं ? ऐह घरी दिन तs मोबाइले में कट जाता. दू गो पूर्व मुखमंतरी के परिवार ट्वीटर पs अइसन लड़ रहल बा कि मान मरजादा के धज्जी उड़ गइल बा. सुनैना कहली, अरे हां, अबहीं तs सगरे रोहिणी अउर दीपा मांझी के ही बतकही हो रहल बा. दू गो बड़का घराना के औरत ट्वीटर पs कतना फूहर-फूहर बात लिख रहल बा लोग. का इहे सभ बात लिखे खातिर ट्वीटर अउर फैसबुक बा ? का रोहिणी अउर दीपा सांसद-बिधायक बने खातिर ई बितंडा खाड़ा कइले बाड़ी ? लेकिन ई रवइया रही तs राजनीत में कइसे गुजारा होई ?\nदू पूर्व सीएम के घराना कवना राह पs ?\nकुसुम, सुनैना अउर कल्याणी मास्क बांट के अइली तs बइठ के बतियावे लागल लोग. कल्याणी कहली, एह घरी रोहिणी-दीपा के झगरा कोरोना महामारी से भी बड़ खबर बन गइल बा. ई हाल देख के हमरा एगो प्रसंग इयाद आवत बा. एक बेर ब्रह्मा जी नारद मुनि से पूछले, रउआ तs तीनों लोक के भरमन करीना. मनुष्य के जीवन में कवन रस सबसे उत्तम बा ? तब नारद जी बिना बजा के कहले, हे सिरिस्टीकरता, मानव जीवन में निंदारस सबसे उत्तम रस बा. मनुष्य सदगुण से अधिक दुरगुन के बखान में आनंद के अनुभूति करेला. जब ट्वीटर पs थूर देंगे, ठीक कर देंगे लिख के एक दोसरा के घर के इज्जत उछालल जाई तs लोग एह निंदारस के आनंद उठइबे करिहें. ई बात सुन के सुनैना कहली, हमरा अचरज होत बा कि डॉक्टरी पढ़े वला रोहिणी अउर मोटरसैकिल से अस्कूल जाये वला दीपा कइसे अतना खराब-खराब बात लिख रहल बाड़ी ?\nरोहिणी के जब डिप्टी सीएम बनावे के चलल रहे चरचा\nकल्याणी कहली, इहे रोहिणी के चार साल पहिले कतना पढ़ल-लिखल, शांत अउर समझदार मानल जात रहे कि उनका के डिप्टी सीएम बनावे के चर्चा शुरू हो गइल रहे. 2017 में तेजस्वी जादव बिहार के डिप्टी सीएम रहन. लेकिन जब रेलवे टेंडर घोटाला के मामला गरमाइल अउर तेजस्वी जादव पs बेनामी सम्पत्ति अरजित करे के आरोप लागल तs राजद में हलचल मच गइल. कहल जाला कि नीतीश कुमार तेजस्वी के सामने शर्त राख देले कि चाहे तs ऊ एह मामला में सभके सामने सफाई देस आ ना तs डिप्टी सीए के पोस्ट से इसतीफा देस. राजद में एह बात पs बिचार होखे लागल रहे कि अगर तेजस्वी के इसतीफा देवे के पड़ जाई तs लालू परिवार से केकरा के डिप्टी सीएम बनावल जा सकेला. तब रोहिणी आचार्य के नांव सबसे आगा आइल रहे. रोहिणी अपना पति समरेश सिंह अउर तीन बच्चा के साथे सिंगापुर में रहत रही. सौफ्टवेयर इंजीनियर उनकर पति सिंगापुर के बड़ कंपनी में मैनेजिंग डायरेक्टर रहन. रोहीणी पs भरस्टाचार के कवनो आरोप ना रहे. डॉक्टरी पढ़ल रही. राजनीतिक बिबाद से दूर बिदेश में रहत रही. एह से उनका के सबसे सुटेबुल कंडिडेट नल गइल. लेकिन बाद में फैसला भइल कि तेजस्वी इसतीफा ना दिहें. एह से अइसन कवनो नौबत ना आइल.\nरोहिणी कहले रही, राजनीति में ना आइब\nकुसम पुछली, का रोहिणी राजनीति में उतरे के तइयारी कर रहल बाड़ी ? ऐह सवाल के जबाब में कल्याणी कहली, 2019 में भी बहुत तेज चर्चा चलल रहे कि रोहिणी राज्यसभा सांसद बने खातिर राजनीतिक गितिबिधि बढ़ा देले बाड़ी. लेकिन ऊ एह बात के खंडन कर देले रही. रोहिणी कहले रही, सोशल मीडिया पs लिखला अउर राजद के समर्थन करे मतलब ई नइखे कि हम एमपी-एमेले बने खातिर ई सभ कर रहल बानी. हम मीसा दीदी, तेज-तेजस्वी अउर पापा के मदद करत रहब. हमरा राजनीति में आवे के कवनो बिचार नइखे. मीसा भारती जइसन ही रोहिणी के भी जमशेदपुर के महात्मा गांधी मेडिकल कौलेज में टाटा के कोटा से नांव लिखावल गइल रहे. रोहिणी जब एमबीबीएस के पढ़ाई करते रही तब्बे उनकर शादी सौफ्टवेयर इंजीनियर समरेश सिंह से हो गइल रहे. समरेश सिंह के पिताजी राय रणविजय सिंह इनकम टैक्स औफिसर रहन. रणविजय सिंह लालूजी साथे कौलेज में पढ़ल भी रहन. शादी के समय समरेश सिंह अमेरिका में नौकरी करत रहन. अब ऊ सिंगापुर के मल्टीनेशनल कंपनी में मैनेजिंग डायरेक्टर बाड़े. रोहिणी शुरुए से ट्वीटर पs लालू जादव के समर्थन में आपन बिचार राखत रही. लेकिन अबकी बेर उनका भासा अउर भाव बहुत बदल गइल बा.\nदीपा मोटरसैकिल से जात रही अस्कूल\nसुनयना कहली, दीपा भी तs बिहार के पूर्व मुखमंतरी के बहू बाड़ी. उनकर पति संतोष कुमार सुमन बिहार सरकार में मंतरी बाड़न. दीपा के माई ज्योति देवी बिधायक बाड़ी. जीतन राम मांझी दलित समाज के बहुत बड़हन नेता मानल जाले. लेकिन एकरा बादो दीपा जाति सूचक शब्द लिख के ट्वीट कर रहल बाड़ी. एकरा के केतना सही कहल जा सकेला ? तब कल्याणी कहली, रोहिणी जवन भासा के इस्तेमाल कर रहल बाड़ी, दीपा भी उहे भासा में जबाब दे रहल बाड़ी. ई बेलकुल गलत बा लेकिन सुने वला के बा ? दीपा जिला परिषद के सदस्य रह चुकल बाड़ी. दीपा शुरुए से साहसी लइकी रहल बाड़ी. जब ऊ हाईअस्कूल में रही तब ऊ राजदूत मोटरसौकिल से पढ़े खातिर जात रही. उनकर गांव बापूग्राम से फतेहपुर हाईअस्कूल के दूरी 10 किलोमीटर रहे. दीपा ओह जमाना में मोटरसैकिल चलावत रही जब लइकी सैकिल चलावे के हाल ना जानत रही. दलित परिवार के लइकी खातिर तs ई अउर हिम्मत के काम रहे. आज से 25-30 साल पहिले गांव के केतना लइकी मोटरसाइकिल चलावत रही ? आज दीपा भिरी 65 लाख से अधिक के सम्पत्ति बा. रोहिणी अउर दीपा भिरी शोहरत, दौलत सभ बा लेकिन मरजादा के खेयाल तनिको नइखे. कल्याणी चुप भइली तs कुसुम कहली, अतना कहला सुनला के बादो अगर बात खतम हो जाइत तs गनिमत रहे. पता ना कब ई बात राफ- साफ होई ? (लेखक अशोक कुमार शर्मा वरिष्ठ स्तंभकार हैं. यह उनके निजी विचार हैं.)


गया पहुंचली गुजन पंत – Anjoria\nगया पहुंचली गुजन पंत\nभोजपुरी सिनेमा के हॉट क्वीन गुंजन पंत पिछला दिने बिहार के गया जिले से लवटला का बाद कहत बाड़ी कि बिहार जइसन प्रदेश नइखी देखले. एहिजा के लोग बहुते मिलनसार होला. गुंजन पंत बिहार के गया जिला में अपना फिल्म ‘धूम मचईलऽ राजा जी’ के शूटिंग करे गइल रही. फिल्म में उनुकर नायक बाड़े लोक गायक छोटू छलिया. एह दुनु जने, छोटू छलिया आ गुंजन पंत, के केमिस्ट्री देखे लायक रहल. छोटू गुंजन पंत को खूब घुमवलन. लिट्टी चोखा, इमरती खिअवलन आ चना के सतुआ के लस्सी पिअवलन. गुंजन पंत के बहुते लाजवाब अउर यम्मी टेस्ट लागल एह सब के. कहली कि लिट्टी चोखा खातिर त अबहियो मुंह में पानी आवत बा.\n‘धूम मचईलऽ राजा जी’ के निर्माता हउवें चुनमुन पंडित. जिनका ‘किसना कईलस कमाल’ जइसन सुपर डुपर हिट भोजपुरी फिल्म में गुंजन काम कर चुकल बाड़ी. चुनमुन पंडित के कहना बा कि गुंजन पंत कमाल के एक्ट्रेस हई आ उनुका साथे बेफिकिर होके काम कइल जा सकेला. एहू फिलिम के शूटिंग बिना कवनो परेशानी पूरा हो गइल. एह फिल्म में गुंजन पंत के कई लुक देखे के मिली. बिल्कुल हॉट से लेके गाँव के सिधवा लड़िकी ले.\nकुणालो सिंह बन गइलन रिंकू घोष के फैन\nसंजय पांडे के तीन गो फिलिम ला साईन कइले जितेश दुबे


ओरहन का पाग में यादों की गठरी – Anjoria\nजुलाई 18, 2021 आशारानी लाल, यादों की गठरी\nडॉ आशारानी लाल के लिखल उनुका दाम्पत्य जीवन के यादगारन के आत्मकथात्मक किताब यादों की गठरी पढ़े के मिलल त लाख चहला का बादो एके बेर में ना पढ़ पवनी. काहें कि ओतना वेदना एक घोंट में पी जाए ला आदमी के नीलकंठ बने के पड़ी. आ वइसन नीलकंठ होखल सहज नइखे. पुरा किताब पढ़े का दौरान कई बेर आपन रोआई रोकल मुश्किल हो गइल. किताब में जतना लिखाइल नइखे ओहसे अधिका पढ़े के गलती रोकतो रोकत हो जात रहुवे.\nहिन्दी आ भोजपुरी के जानल मालन साहित्यकार डॉ आशारानी लाल के एह किताब का बारे में कुछ कहला से पहिले अपना बारे में बतावत जरुरी बा. हम ना त साहित्यकार हईं ना भाषाविद्. चिकित्सा विशेषज्ञ होखला का चलते अपना पढ़ाईओ का दौरान भाषा विज्ञान पढ़े के मौका ना मिलल. भोजपुरी से छोह का चलते अँजोरिया के प्रकाशन शुरु कइनी त बहुते लिखनिहारन से बातचीत करे के मौका मिलल, ओह लोग के लिखलका के अँजोरिया पर अँजोर करत गइनी त कुछ कुछ बुझाए लागल. आजु पहिला बेर कवनो किताब के समीक्षा लिखे के दुस्साहस कइले बानी. गलती होखहीं के बा आ एहसे पहिलहीं लेखिका समेत सभका से माफी माँग लेत बानी. जवन लिखे जात बानी ओकरा के एगो सामान्य पाठकीय प्रतिक्रिया का रुप मे लीहल जाव, समीक्षा का रुप में ना.\nकरीब आठ दशक के जिनिगी में छह दशक के दाम्पत्य जीवन के उरेहत डॉ आशारानी लाल एहमें कवनो बनावट नइखी बुनले. बुने के कोशिशो नइखी कइली. मन के वेदना सामने आवत गइल बा आ ओकरा के जस के तस लिपिबद्ध करत गइल बाड़ी लेखिका. पूरा पढ़त कई बेर हमरा आपन माई याद आइल त कई बेर आपन जीवन संगिनी. संगिनी त साथही बाड़ी माई चलि गइल. जतना भोगलसि भगवान जनि करसु कि कबो केहू दोसरा के भोगे के पड़े. वैधव्य आ बुढ़ापा दुनु औरत के तूड़ के राख देला. बंगला भा कोठी कतनो बड़ रहे ओकरा अपना कोठरी में अकेले जिए के पड़ेला. कोठरिओ तब जब ऊ खुश किस्मत होखो. ना त दलान भा ओसारा में कवनो अलंग फेंकल खटिया भा चउकी पर आपन अभिशप्त जिनिगी जिए के पडेला. शायद एही से कहल जाला कि सुभागी सुहागिने मर जाले. हालात विधुर बुढ़वो ला बहुत कुछ अइसने होला बाकिर ऊ मरद होखला का मजबूरी में रोइओ ना सके. चिल्लात रहेला, भलही केहू सुने भा ना.\nधन संपति परिवार से भरल घर में अकेले जीयल, अपना सगरी इच्छा के मार के तोस कइल सहज ना होखे. होखिओ ना सके. बाकिर ओकरा के जिए के पड़ेला. आ एह दौरान ओकरा बेर बेर अपना सुहागिन जिनिगी के याद आवत रहेला. अपना मन के वेदना ऊ उनुके से ओरहन का रुप में मने मन सुनावत रहेले, भलहीं ऊ सुनसु भा ना. एह किताबो में हमरा ओही वेदना के अनुभन भइल आ हम त इहे कहब कि हर मरद के – चाहे ऊ बेटा होखे भा भतार – एक बेर एह किताब के जरुर पढ़े के चाहीं. पढ़ लेब त औरत के समुझल कुछ आसान हो जाई आ रउरा जिनिगी के ओह औरत के शायद अतना वेदना ना बेधी. एकरा के आपन जिम्मेदारी मानल बेमतलब ना रही, एगो औरत के जीयल सहज बना के हमनियो का आपन जिनिगी सुधार सकीलें.\nयादों की गठरी किताब कल्याणी शिक्षा परिषद्, 3320-21, जटवाड़ा, दरियागंज, नयी दिल्ली – 110002 से प्रकाशित भइल बा. कड़ा जिल्द में करीब 100 पन्ना के एह किताब के दाम 250 रुपिया राखल गइल बा.


टी.वी. शो आ पार्श्व गायन में व्यस्त ममता राउत – Anjoria\nभोजपुरी के सबले बड़हन रियलिटी शो ‘सुर-संग्राम’ के उपविजेता रहल चर्चित पार्श्व गायिका ममता राउत रोज नया नया कामयाबी हासिल करत जात बाड़ी, फिल्म ‘पियवा बड़ा सतावेला’ के सुपर हिट गीत ‘झाड़ू पोछा करब नाही…’ से ममता राउत अपना पार्श्व गायन के शुरुआत कइले रही. गाना स्टार हिरोईन रानी चटर्जी पर फिल्मावल रहे आ एह गाना से ममता राउत के बहुते लोकप्रियता मिलल.\nअब दूरदर्शन पर प्रसारित होखत टी.वी. शो ‘भारत की शान’ के गायन प्रतिस्पर्धा में ममता राउत लगातार तीन हफ्ता से ‘बेस्ट परफार्मर ऑफ़ डे’ रहल बाड़ी आ ई सिलसिला अबहियो जारी बा. शो के एकंर मनोज तिवारी आ जज इस्माईल दरबार अउर उषा उत्थप बाड़ी. ममता के मधुर आवाज़ के कायल सुनेवालन का साथे जजो लोग हो गइल बा.\nअबहीं ले लगभग तीस गो फिलिमन में पार्श्वगायन कर चुकल ममता राउत हालही में महेश्वर फिल्म्स इंटरनेशल के बैनर में बने जात फिल्म ‘ग़ईलऽ पिया परदेश’ क टाईटल गीत के आपन आवाज़ दिहली. एह फिल्म के निर्माता नवीन झा अउर मनोज महेश्वर, संगीतकार बसंत पंडित, गीतकार नवीन झा आ रिकार्डिस्ट गोपाल चतुर्वेदी हउवें. ममता ‘निरहुआ” अभिनीत “इज्ज़त” फिलिमों में एगो गीत गवले बाड़ी जवना के बोल ह ‘बोलऽ खईबऽ कि करबऽ जियान ए राजा’. प्यारेलाल यादव के लिखल एह गीत के संगीत राजेश रजनीश दिहले बाड़न.


स्टेज शो का दौरान भइल दुर्घटना में तीन गो तकनीशियन के मौत, छह जने घवाहिल | Anjoria's Weblog\nस्टेज शो का दौरान भइल दुर्घटना में तीन गो तकनीशियन के मौत, छह जने घवाहिल\nकाल्हु महाशिवरात्रि का मौका पर पंजाब के लुधियाना में आयोजित एगो कार्यक्रम का दौरान अपना गायक खेसारी लाल यादव के देखे सुने खातिर प्रवासी बिहारियन के भारी भीड़ जुटल रहे. कार्यक्रम के शूटिंगो होत रहे. ओही दौरान कैमरा क्रेन एगो हाउ टेंशन बिजली के तार से टकरा गइल. बिजली के तार से टकराते एगो विस्फोट भइल आ ओह क्रेन पर सवार तीन गो तकनीशियन के झँउसला से ओहिजे मौत हो गइल आ बाकी लोग घवाहिल हो गइल.\nबतावल जात बा कि आ भारी भीड़ का दबाव से कैमरा मैन संजय के संतुलन बिगड़ गइल आ क्रेन एगारह हजार वोल्ट वाला बिजली के जिन्दा तार से जा टकराइल. ओकरा बाद भइल विस्फोट में संजय, गुरजीतआ उमेश कुमार के मौत हो गइल. बाकी छह लोग बहुते झँउसल हाल में शहर के अस्पताल में भरती करावल गइल बाड़े. दुर्घटना का बाद ओहिजा भगदड़ के हालात बनि गइल. संजोग अतने भइल कि भीड़ में लोग कचरा के मरल ना.\nपुलिस एह कार्यक्रम के आयोजकन पर लापरवाही के मामिला दर्ज कर लिहले बिया. आयोजकन के कहना बा कि कार्यक्रम खातिर अनुमति ले लिहल रहे आ दुर्घटना का बेरा शहर के मेयर हुकुम सिहं गियासपुर मंच पर मौजूद रहले. दुर्घटना के मजिस्ट्रेटी जाँच करावे के आदेश दे दिहल गइल बा.\n(समाचार माध्यम से)\nThis entry was posted in इण्डस्ट्री न्यूज, कलाकार and tagged खेसारी लाल यादव, दुर्घटना by Anjoria. Bookmark the permalink.


सगरी खबर भोजपुरी में (अतवार, 21 जून 2015) – टटका खबर\nआजु 21 जून का दिने दुनिया भर के 191 देशन में विश्व योग दिवस मनावल गइल. दिल्ली के राजपथ पर पीएम मोदी का संगे नाहियो त 37 हजार लोग एक जगहा पर योग क के एगो रिकार्ड बना दीहल. दिल्ली के राजपथ पर भइल पीएम के कार्यक्रम में दिल्ली के मुख्यमंत्री अरविन्द केजरौवालो शामिल भइलें. देश के मान सम्मान के अतना खास दिने कांग्रेस अध्यक्षा सोनिया गाँधी आ उपाध्यक्ष राहुल गाँधी देश छोड़ के पता ना कवना विदेश में पता ना कवन काम करत बा लोग. पूरा सोनिया खानदान आज का दिने विदेश में बा. कहाँ बा लोग, का करे गइल बा लोग, एह बारे में ना त कवनो जानकारी देले बा लोग ना हर बात पर कुकुर लेखा भूकें वाला नेशनल टीवी मीडिया के भुकनिहार.\nशशि थरुर के कोच्ची टीम के खुलासा का बाद ललित मोदी से खार खइले कांग्रेसी परिवार का साथही दाउद गैंगो ललित मोदी के जान के पियासल बन गइल. आ एह खतरा से बाचे खातिर ललित मोदी के विदेश भागे पड़ल. अब खबर आइल बा कि पिछला साल लंदन में उनकर मुलाकार मुंबई पुलिस आयुक्त राकेश मारिया से भइल रहुवे जिनका से ललित मोदी आपन जान बचावे के गुहार लगवले रहलें. आ टीवी के भुकनिहार अब एकरो के आपन मुद्दा बना लेले बाड़े.\nदिल्ली खातिर आजु के दिन बहुत सुहावना बन गइल जब राजपथ पर योग का आयोजन का तुरते बाद जम के बरखा भइल. दिन भर बदरी छपले रहला के अनुमान बतवले बावे मौसम विभाग.\nकेन्द्रीय मानव संसाधन विकास मंत्री स्मृति ईरानी यूपी के प्रतापगढ़ के एगो मजदूर के दू गो बेटन के आईआईटी में दाखिला के फीस माफ करा दिहले बाड़ी. खबर आइल रहुवे कि ओह मजदूर के अतना बेंवत नइखे कि ऊ एह लोग के दाखिला के फीस के जुगाड़ बइठा सको. एकरा पहिले इहो बतावल गइल रहुवे कि राहुल गाँधी फोन पर बतियवले रहले एह लड़िकन से आ सहायता के भरोसा दिहले रहलें बाकिर कुछ करे का पहिलही विदेश में फेरू कुछ दिन का अज्ञातवास पर चल गइले.\nफिल्म डायरेक्टर आ ‘पीपली लाइव’ खातिर मशहूर भइल अनुषा रिजवी के मरद महमूद फारूकी के एगो अमेरिकी नवहिन से रेप करे का आरोप में दिल्ली पुलिस गिरफ्तार कर लिहले बिया. ऊ नवहिन आरोप लगवले बाड़ी कि ओकर रेप दिल्ली के सुखदेव विहार इलाका में भइल रहुवे आ एकर केस 19 जून के लिखावल गइल. पुलिस ओही दिने फारूकी के गिरफ्तार कर लिहलसि आ शुक का दिने अदालत में हाजिर करा के छह दिन के न्यायिक हिरासत में जेल भेज दिहलसि.\nशनिचर का दिने भइल हाकी मैच में भारत के पुरूष टीम फ्रांस के टीम के3बनाम2गोल से हरा दिहलसि. कुछ देर ले त अइसने लागत रहुवे कि फ्रांस के टीम भारत के बरोबरी पर रोके में सफल हो जाई बाकिर खेल के 58 वां मिनट में गोल क के भारत मैच जीत लिहलसि. हालांकि भारत के महिला टीम मेजबार बेल्जियम के टीम से 1 बनाम शून्य गोल से हार गइल.\nबिहार के मैट्रिक रिजल्ट में जमुई के सिमुलतला आवासीय विद्यालय के पहिलके बैच कमाल कर दिहलसि आ टाप टेन में शामिल 31 गो परीक्षार्थियन में से 30 गो एही स्कूल के रहले. बतावल जात बा कि एह विद्यालय के विद्यार्थियन के कापी तीन तीन बेर जँचवावल गइल.\nबिहार के राजधानी पटना के मोइनुल हक स्टेडियम में भइल योग समारोह में भाजपा के राष्ट्रीय अध्यक्ष अमित शाह का साथ ही बिहारो भाजपा के बड़का नेता मौजूद रहले. हालांकि अमित शाह मंच पर रहला का बावजूद योग ना कइलन. जदयू के निहोरा पर चुनाव आयोग योग समारोह के राजनीतिक इस्तेमाल पर रोक लगा दिहले रहुवे. एह घरी बिहार विधानपरिषद के 24 गो सीट ला चुनाव करावे के प्रक्रिया चलत बा.\nएक दिन पहिले इटाढ़ी के पेट्रोल पंप पर भइल लूट का खिलाफ शनिचर का दिने बक्सर जिला के सगरी पेट्रोल पंप बंद रहली स आ लोग हेने से ओने ले दउड़त रहुवे पेट्रोल आ डीजल के तलाश में.\nसासाराम जिला के समरडीहां गांव में शुक के रात गाँवे के एगो नवही एगो गँवई डाक्टर पर अपना कट्टा से गोली चला दिहुवे. डाक्टरी करे वाला आदमी त बाच गउवे बाकिर पुलिस ओह नवही के कट्टा आ दू गो कारतूस का साथे गिरफ्तार कर लिहलसि.\nसारण जिला के मसरख इलाका के डुमरसन गांव में एगो ट्रैक्टर से कचरा के गाँव के मुखिया रह चुकल राम अयोध्या पंडित के मेहरारू के मौत हो गइल. एह हादसा का बाद चालक भाग गउवे.\nसारण जिला के रसुलपुर थाना के नवादा गाँव के एगो लड़िकी शनिचर का दिने अपना कोठरी में फाँसी लगा के जान दे दिहले बिया. एह बारे में गाँव में तरह तरह के खुसुरपुसुर होखत बा बाकिर केहु कुछ कहे बतावे ला तइयार नइखे.\nछपरा-थावे रेल खंड के बड़की लाइन में बदलला का साथही मशरख महाराजगंज रेल लाइन पर अगिला साल से रेलगाड़ी चले लागी. ई जानकारी मशरख के दौरा करे आइल पूर्वोतर रेलवे के महाप्रबंधक राजीव मिश्रा शनिचर का दिने बतवले. छपरा जंक्शन के निरीक्षण कइला का बाद टीसन के हालत देखि के झुँझुवा उठलन राजीव मिश्रा आ अधिकारियन के जम के क्लास लिहलन.\nसिवान से बरौली जाए वाली मेन रोड पर तेतहली बाजार का नियरा ट्रैक्टर से धक्का लगला का बाद मोटरसाइकि सवार एगो नवही के मौत हो गइल. गाँव के लोग लाश के थाना का सोझा राख के जम के प्रदर्शन कइले आ ट्रैक्टर जब्त करे आ चालक के गिरफ्तार करे के मांग कइले.\nदेवरिया कोतवाली इलाका के एगो गांव के आशा कार्यकर्ता सोहनाग मोड़ का लगे अपना पर फब्ती कसे वाला एगो नवही के पिटाई क दिहलसि. ओहिजा मौजूद लोग बीच बचाव क के ओह नवही के छोड़ावल आ पुलिस बोला के सँउप दीहल.\nबलिया देवरिया के जोड़े वाला भागलपुर पुल के मरम्मत के काम में आइल तेजी देख के अब उमेद होखे लागल बा कि अगिला महीना से एह पुल पर चारपहियो वाहन चल सकी. भारी गाड़ियन के आवाजाही शुरु होखे में अबहीं अउरी समय लागे के अनेसा बा.\nगरमी के छुट्टी मनावे अपना ममहर आइल दू गो बच्चा गाजीपुर जिला के उसिया गांव में एगो पोखरा में नहात घरी डूब गइलें.\nगोरखपुर के कौड़ीराम कस्बा के एगो दुकान में शुक का दिने लागल आग से झँउसल महतारी बेटी के मौत शनिचर का दिने मेडिकल कालेज अस्पताल में हो गइल.\nवाराणसी के अस्सी घाट पर शनिचर का दिने दोस्तन संगे घूमे आइल एगो बीटेक छात्र नहात घरी डूब गइल. बाद में गोताखोर ओकर लाश निकलले.\nन्यूज हंट पर टटका खबर पढ़ेवालन से निहोरा बा कि आपन प्रतिक्रिया भा सुझाव http://www.tatkakhabar.com पर जा के दीं.


सरभंग सम्प्रदाय : सामान्य परिचय - डॉ. जयकान्त सिंह 'जय'\nहरेश्वर राय, अक्तूबर 27, 2021\n'सरभंग सम्प्रदाय' संत मत के एगो शाखा ह। जवना के सम्बन्ध कुछ विद्वान लोग अघोर पंथ से जोड़ले बा। कवनो मत भा पंथ से कोई शाखा तबे फूटेला, जब ओकरा व्यवहार, सिद्धांत आ आध्यात्मिक साधना के स्तर पर केहू विशेष प्रभावशाली प्रतिभा-सम्पन्न सिद्ध साधक अपना पारंपरिक व्यवस्था में बदलाव ले आवेला आ ओकर शिष्य जमात ओकरे राहे आगे बढ़ेला। कवनो मत, पंथ भा सम्प्रदाय में बदलाव आ बढ़ाव के ई सनातन स्वाभाविक प्रक्रिया ह। वैदिक, उत्तर वैदिक, जैन, बौद्ध, सिद्ध, नाथ आ निरगुन-सगुन मत सब के क्रमवार विकास एही क्रम से भइल बा। कवनो नया पंथ भा सम्प्रदाय अपना से पुरान मत का प्रासंगिकता तत्वन के अपना समय-समाज के हित में अपना तौर तरीका के हिसाब से अपनावत आ ओकरा अप्रासंगिक चीजन के दरकिनार भा विरोध करत एगो नया स्वरूप में सामने आवत जाला। हं, एकर प्रवर्तक केहू प्रभावशाली चमत्कारी व्यक्ति आ ओकर आचार-विचार जरूर होला। ओह पंथ का नामकरण के पीछे भी कवनो ना कवनो चमत्कारी व्यक्ति भा ओकरा सिद्धांत के आधार होला। सरभंग सम्प्रदायो से इहे सिद्धांत जुड़ल बा।\n'सरभंग सम्प्रदाय' के नाम आ अर्थ के लेके विद्वान लोग राय अलग-अलग बा। सरभंग शब्द के लेके आम तौर पर सरभंगी साधु-संत लोग के एगो उक्ति प्रचलित बा - 'सर साधे सरभंग कहावे '। जे सर के साधना करेला उहे सरभंग कहाला। इहाँ संत लोग 'सर' के अर्थ 'स्वर' भा 'पंचेन्द्रिय' अर्थात् पाँचो इन्द्रिय आ 'भंग' के अर्थ निरोध बतावेला। एह तरह से सरभंगी साधु-संत लोग सरभंग के अर्थ योग साधना से जुड़ल आध्यात्मिक क्रिया के माध्यम से स्वर आ चित्तवृत्ति के निरोध बतावेला। (बिहार का संत साहित्य - डॉ. बिनोद कुमार सिंह , पन्ना -२२२)। डॉ. धर्मेन्द्र ब्रह्मचारी शास्त्री एही चीज के अपना तरीका से कहले बाड़ें - 'सर' शब्द के व्युत्पत्ति शर ( बान/ तीर) आ स्वर ( नाद ) एह दूनो शब्द से मानल जा सकऽता। 'शर' के अर्थ होला बान आ ऊ काम का पाँच बानन के खेयाल से पाँच संख्यो के द्योतक बा। एह तरह से ' शर ' के अर्थ जीवात्मा के बेधेवाला पाँचो इन्द्रिय न से मानल जा सकऽता। तंत्रशास्त्र में 'स्वर' एगो पारिभाषिक शब्द ह आ ऊ स्वरोदय आदि ग्रंथन में इंगला, पिंगला आ सुषुम्ना - एह तीनो श्वास- प्रश्वास का क्रिया के सूचित करेला। एह से एह व्युत्पत्ति के अनुसार 'सरभंग' शब्द के अर्थ भइल - ऊ साधक भा संत जे अपना इन्द्रियन आ वासना के अपना कस में (नियंत्रण में) कर सके।' (संत मत का सरभंग सम्प्रदाय , पन्ना - ११५-११६)\nडॉ. विनोद कुमार सिंह के अनुसार 'संत सदानंद जी एह 'सरभंग' के बदले 'सरबंग' शब्द के प्रयोग कइले बाड़न। मध्ययुग के दरियादास, धरनीदास आदि संतलोग निरगुन ब्रह्म आ संसार से निर्लिप्त संत खातिर 'सरबंग' शब्द के प्रयोग कइल गइल बा। सरभंगी संत मोती दास अपना ग्रंथ 'ज्ञान सागर' में सरभंग शब्द के मरम बतावत लिखले बाड़न - '\nधरती जो सरभंग है सब में रहे समाय।\nसब रस उपजत खपत है मोतीचरन मनाय।।'\nकुछ सरभंगी संत भा मत के अनुयायी 'सरभंग' शब्द के अर्थ समदर्शी बतावत कहले बाड़न कि जेकरा निरगुन-सगुन , शैव-वैष्णव, हिन्दू-मुस्लिम, ऊँच-नीच, नीक-जबून, पंडित-चंडाल, खाद्य-अखाद्य, ग्राह्य-त्याज्य आदि में कवनो तात्विक अन्तर नइखे। सब एके विभु के प्रतिच्छाया भइला के कारन समान रूप से अंगीकार करे जोग बा। एह सिद्धांत के बेवहार में जीये वाला साधक खातिर 'सरभंग' शब्द के प्रयोग कइल जाला। समभाव से सांसारिक जीवन जीये वाला साधक के सरभंगी संत बतावत भक्त राधारमण के कथन बा -\n'स्वर के रथ पर जो चढ़े, रमे सकल सो राम।\nसरभंगी ताको जानिए स्वर को करे विराम।।'\nकुछ विद्वान सरभंग सम्प्रदाय के सम्बन्ध वैदिक ऋषि 'सरभंग' से भी जोड़ेलें।(बिहार का संत साहित्य - डॉ. विनोद कुमार सिंह, पन्ना-२२२)\n'सरभंग' शब्द सम्बन्धी अब तक के तमाम विचारन के आधार पर कहल जा सकेला कि 'सरभंग' शब्द के प्रयोग संसार में समभाव से जीयत आध्यात्मिक साधना में लीन साधकन खातिर कइल गइल बा जे यौगिक क्रियन भा साधना से स्वर के साधना करत चित्तवृत्ति के निरोध करेलें। अइसे ई यौगिक साधना पद्धति सनातन काल से भारतीय आध्यात्मिक जीवन धारा के अंग रहल बा आ एकर धारा समय, परिवेश आ परिस्थिति के दिसाईं कबो धीमा आ कबो तेज होत रहल बा। सिद्ध, नाथ आ निर्गुनिया संत लोग से लेके सरभंग सम्प्रदाय के साधु-संत तक ई आध्यात्मिक धारा लोक-मंगलकारी रहल बा।\nएह सरभंग सम्प्रदाय का साधु-संत लोग का साधना के मुख्य केन्द्र बिहार के चम्पारन, सारन, मुजफ्फरपुर, उत्तर प्रदेश के बनारस आ नेपाल के तराई क्षेत्र रहल बा। प्रमुख सरभंगी संत रहलें - भिनक राम, केसो राम, प्रीतम राम, भीखम राम, टेकमन राम, योगेश्वराचार्य आदि।


‘बाज़ीगर’ में शुभी शर्मा के बड़ भाई बनलन रविकिशन – Anjoria\nजून 4, 2014 पवन सिंह, बाजीगर, रविकिशन, शुभी शर्मा, सीमा सिंह\nबालाजी मोशन पिक्चर के बैनर तर बनत ‘बाज़ीगर’ के शूटिंग मुंबई में चलत बा.एकरा नायकन में सुपरस्टार रवि किशन आ पवन सिंह बाड़न. पिछला दिने कुछ शूटिंग गुजरात में कइला का बाद अब मुंबई में जोर शोर से शूटिंग चलत बा.\nरवि किशन आ शुभी शर्मा एह शूटिंग में शामिल बाड़े. बातचीत करत में शुभी बतवली कि एह फिलिम में रवि किशन संगे काम क के बहुते कुछ सीखे के मिलत बा. रवि किशन एह में शुभी के बड़ भाई बनल बाड़न.\nशुभी का बारे में रवि किशन के कहना बा कि ‘शुभी बहुते बढ़िया अदाकारा हई आ अपना काम में पूरा मेहनत करत बाड़ी. शुभी के काम देख के कहल जा सकेला कि बहुते आगे ले जइहें शुभी.’\n‘बाजीगर’ के निर्देशक हउवन सनोज मिश्रा.\nपिछला दिने सीमा सिंह आ पवन सिंह के एगो आयटमो शूट कइल गइल रहे. जवना ला एगो लाजवाब सेट पर खास तौर पर बनवावल ड्रेस रहे सीमा सिंह के.\n(संजय भूषण पटियाला, शशिकांत सिंह, रंजन सिन्हा)


निरहुआ ला होली हमेशा सगुनिया साबित होले – Anjoria\nनिरहुआ ला होली हमेशा सगुनिया साबित होले\nभोजपुरी सिनेमा के जुबिली सुपर स्टार दिनेश लाल यादव निरहुआ खातिल होली के अवसर हमेश सगुनिया साबित होले. पिछला चार साल से सभे देखत बा कि निरहुआ के जवने फिल्म होली का अवसर पर रिलीज भइल सगरी सुपरो से सुपर हिट साबित भइली सँ. साल २००८ में आलोक कुमार निर्मित के “निरहुआ चलल ससुराल” निरहुआ के जुबिली स्टार के तमगा लगवा दिहलसि. साल २००९ में “हो गइनी दिवाना तोहरा प्यार में” आ साल २०१० में “सात सहेलियाँ” दुनु ब्लॉक बस्टर रहली सँ. एहू साल २०११ में मशहूर निर्माता निर्देशक रामाकान्त प्रसाद के “दिलजले” के सफलता निरहुआ के होली हिट रिकार्ड के अउरी बड़हन ऊँचाई दे दिहलसि. कहल जा रहल बा कि एह फिल्म के बिहार कलेक्शन अबतक के सबले बड़हन कलेक्शन रहल बा. सीतामढ़ी के नूतन सिनेमा हॉल में “दिलजले” के ओपनिंग कलेक्शन ५८ हजार रुपिया रहल जबकि एही हॉल में “दबंग” के ओपनिंग कलेक्शन् छप्पने हजार भइल रहे. फिल्म के ओपनिंग हर जगहा अइसने जबरदस्त रहल. निरहुआ एह सफलता के श्रेय निर्माता निर्देशक रामाकांत प्रसाद का साथ फिल्म के पूरा टीम के दिहले बाड़न.


बड़ा कठिन बा जमाना के संगे चलल – Anjoria\nसितम्बर 7, 2010 भोजपुरी, लस्टम पस्टम\nबाबा लस्टमा नंद के दुअरा पर सबेरहीं पहुंचले रामचेला. बाबा मालगोरू के नादे पर बान्ह के जब फुरसताह भइले तऽ रामचेला के लगे आ के बइठले. रामचेला पूछले कि बाबा हो! ई जमाना के साथ कइसे चलल जाउ. लोगवा कहऽ ता कि जमाना के साथ चलऽ. आखिर कइसे चलीं जमाना के साथ ?\nबाबा कहले, जमाना के साथ चलल बड़ा कठिन काम हऽ. सड़कन पर जाम जे देखऽ तारऽ उहो जमाना के संगे चले के कोशिश हऽ. शरद पवार जी जे कहले कि भले अनाज गोदामन में सरि जाई लेकिन गरीबन में मुफ्त ना बंटाई. हां ई हऽ जमाना के संगे चले के कोशिश. तूं तऽ जानते बाड़ऽ रामचेला कि जमाना अइसन खराब आ गइल बा कि कवनो चीज मुफ्त नइखे मिलत. ऊ तऽ सरकार आ कोर्ट मिल के कानून बना के आ फैसला दे कवनो- कवनो चीज मुफ्त देवे के कोशिश कऽ रहल बा. जइसे पब्लिक इस्कूलन में आ बड़हन- बड़हन अस्पतालन में गरीबन खातिर कुछ सीट मुफ्त देवे के नियम बनल बाकिर नियम अपना घर में रहेला आ केहु ना देला कुछऊ गरीबन के. काहे कि जमाना बाजार के हऽ.\nएगो ऊ जमाना रहे जब राजनीतिक पार्टी वोट के खातिर कई गो चीज मुफ्त देवे के वादा करे आ चुनाव जीतला पर ओकरा वादा पूरा करे के पड़ो. सरकार के मददगार अर्थशास्त्री कुढ़त रहऽ सन कि ई सब तऽ ना अच्छा अर्थशास्त्र हऽ ना अच्छा राजनीति. पहिला जमाना में गरीबन बेघरवालन के खातिर जमीन देवे के वादा कइल जाव, राशन कार्ड बनो आ दलालन के दलाली खूब चमको. राशन मिलो ना आ कार्ड ले के घूमत रहे लोग, जमीन के सपना आंखि में लिहले मरि जाउ लोग. अब तऽ रोड पर घूमलको मुफ्त नइखे. जगहि जगहि टॉल टैक्स के बोर्ड लागल बा. कहीं जाये में जेतना के पेट्रोल जरेला ओकरा से बेसी के टेक्स लाग जाला. पहिले पनशाला रहे. लोग पियासन के पानी पिया के धरम कमावे. अब तऽ पानी बोतल में जा ढुकल आ ओकरा से पइसा कमाए लागल बा लोग. अब अइसन हालत में जब कोर्ट कहलस कि अनाज सड़े देवे से अच्छा बा कि अनाज गरीबन में बांट दिहल जाउ, तऽ कृषि मंत्री कहले कि ई ना होई. जमाना मुफ्त के ना हऽ. जमाना बजार के हऽ. आ बजार के शरद पवार से बढ़िया के समुझी ? ऊ बाजार के सबसे बढिय़ा ढंग से बूझेले एहि से तऽ क्रिकेट के बेताज बादशाह हो गइले. उनका का मालूम कि सुप्रीम कोर्ट एह जमाना में पुराना जमाना वाला बात कहऽ ता. ऊ ना बुझले आ कोर्ट से डंटइले. बड़ा कठिन बा हो जमाना के संगे चलल.\nअब अपने बात लऽ. लोग कहऽ ता कि तूं जमाना के साथ चलऽ. तूं चाहे हम काहे नइखीं सन चल पावत? काहे कि आज के जमाना हमनीं के संगे चले से इंकार कऽ देता.\nOne thought on “बड़ा कठिन बा जमाना के संगे चलल”\nसितम्बर 8, 2010 को 2:42 अपराह्न पर\nबाबा लस्टमा नंद आ रामचेला के बातकुचन बहुत नीमन लागल .\nजयंती पांडेय जी बहुत -बहुत धन्यवाद !


ए भाई! चलऽ घरे। माई के तबियत खराब बा।’- मोबाइल पर कुछ लिखत चमन से उनुके छोट भाई अमन कहलें। ‘त का हो गइल? तबियत त केहू के खराब होला। बाबूजी बड़लें बाड़ें, कहि दS दवाई ले आ देसु।- मोबाइल पर आँखि धसवले चमन कहलें। ‘आरे, तबियत जोर से खराब बा। बाबूजी रोवत रहलें हँ। तू जल्दी चलऽ।’- अमन कहलें। ‘अब जइबऽ कि कसि दीं, दू चटकन? तबियत खराब बा त डाकडर बोला ल सन। हम जा के का करबि?’- चमन तनिका सा मोबाइल पर से नजर हटाके अमन पर…\nकहानीमोबाइल, संगीत सुभाषLeaveacomment\nगोधन कुटा गईल रहे,लोग बियाह-शादी के रिश्ता खातिर आवे-जाय लागल रहे।रघुनाथ के भी आपन बेटी के हाथ पियर करे के रहे।एगो सेयान बेटी के बप के आँख में नींद कहाँ लागे।रगुनाथ के दिन-रात इहे चिंता सतावे, “आखिर उ रेशमा के बियाह कईसे करीहें? ” “कहाँ से ले अईहें दहेज के पईसा?” “बिना दहेज,के करी रेशमा से बियाह?” एगो जे बेटा रहले चार साल पहिले कालकात्ता सड़क दुर्घटना में चल बसले आ मेहरारू त पहिलहीं दुनिया त्याग दिहले रहली। बाकी जात-जात कह गईल रहली, “रेशमा के बियाह निमना घर मे करेम”…\nकहानीबेटी के भाग, रवि सिंहLeaveacomment


ई भगवा आतंकवाद का होला ? – Anjoria\nअगस्त 27, 2010 भगवा आतंकवाद\nगृहमंत्री पी चिदम्बरम पिछला बुध का दिने नयी दिल्ली में सगरी राज्यन के पुलिस महानिदेशकन अउरी महानिरीक्षकन के चार दिन के सम्मेलन के उद्घाटन करत भगवा आतंकवाद के उल्लेख कइलन. हालांकि ऊ ई ना बतवलन कि भगवा शब्द से उनकर मतलब का बा ? बाकिर सहज बुद्धि से अनुमान लगावल जा सके ला कि ऊ हिन्दू आतंकवाद का हवाला देत रहले.\nअब माननीय गृहमंत्री महोदय के अतना त मालूमे होखी एह धरती पर कुल आबादी जतना बा ओहमें हर छठवा आदमी हिन्दू बा. साथ ही हिंदुअन में आतंकवाद के भावना ना के बराबर होला ना त ई कौम अपना समस्त वीरता आ दौलत का बावजूद सैकड़न बरीस ले गुलाम ना रहल रहित. एह बाति के तमाम ऐतिहासिक, शास्त्रीय प्रमाण मौजूद बा कि भारत के असली खूबी दरअसल एकरा सनातनी विचार धारा में बा. दुनिया के कवनो आदमी, चाहे ऊ कवनो धर्म भा ईमान के होखो, देश के करोड़न हिंदुअन में से केकरो से भेंटाला त ऊ हिन्दू अपना तमाम आध्यात्मिकता का बावजूद मिले वाले के विविधता सकार लेला आ ओकर इज्जत करे ला. एही से एगो कवि कहले बाड़न\nयूनान मिस्र ओ रोमां सब मिट गये जहां से\nअब तक मगर है बाकी नामोनिशां हमारा\nसदियों रहा है दुश्मन दौरे जहां हमारा.\nई हिंदुत्वे बा जे भारतीय ईसाईयन भा मुसलमानन के ब्रिटिश ईसाई आ अरबी मुसलमानन से अलगा करे ला आ ओकरा के ओतने इज्जत देला जतना ऊ अपना कवनो साथी के देला. दुनिया में हिन्दूए एगो अइसन कौम ह जे ना खाली अवतारन पर भरोसा करेला बलुक ऊ इहो मानेला कि समय- समय पर भगवान अलग अलग रुप में अवतरित हो सके ले… तदात्मानं सृजाम्यहम्. इहे कारण ह कि देश निकाला भा राष्ट्रीय पलायन का बाद एहिजा आइल लोगन के हमेशा शरण मिलल बा चाहे ऊ चीनी होखसु भा पारसी भा ईसाई भा यहूदी भा अमरीकन भा तिब्बती. शरणागत के सकारे के अइसन उदाहरण दोसर कवनो देश में ना मिले.\nहजारन बरीस का इतिहास में एकहू उदाहरण ना मिले जब हिंदू कवनो दोसरा देश पर हमला कइले होखसु भा अपना धर्म के जबरदस्ती मनवावे के कोशिश कइले होखसु भा धर्मान्तरण बदे ताकत इस्तेमाल लगवले होखसु. तकलीफ तब होला जब सरकार एही हिंदुवन के तुलना आतंकियन का संगठन से करे लागेले. सबुजा दहशतगर्दी का तरह भगवा आतंकवाद जइसन शब्द गढ़ लेबेले.\nजहां तक बाबरी मस्जिद ढहावे के बात बा त ओह घटना में कवनो मुस्लिम ना मराइल रहे बाकिर ओकरा बाद जवन हिंसा भइल तवना में सैकड़न लोग मरा गइल जवना में बेसी लोग हिन्दू रहुवे. एकरा बावजूड सरकार आ कुछ पत्रकार भाई बाबरी मस्जिद ढहावे के घटना ज्यादा भयानक बतावेले.\nहो सकेला कि हमार बाति सियासी रूप में बहुत सही ना होखे बाकिर हिंदुवन के कत्ल-ए-आम के त इतिहास गवाह बा. चौदहवीं सदी का आखिरी साल में तैमूर लंग एके दिन में एक लाख हिंदुअन के कटवा दिहले रहे. इहे ना गोवा में पुर्तगाली अनगिनत ब्राह्मणन के सूली चढ़ा दिहले रहले स. आजुवो अइसनका कत्ल – ए- आम जारी बा. 1990 में कश्मीर घाटी में लगभग 10 लाख हिन्दू रहले आ आजु ओहिजा कुछुवे हिंदू बाचल बाड़े. बाकी या त मार डालल गइले भा खदेड़ दिहल गइले. एह देश में हिंदू बहुमत में बाड़े तबो ओहनी के मजाक उड़ावल जाला, ओह लोग के कई तरह के सुविधा से अलगा राखल जाला.\nहिंदू अपना पवित्रतम तीर्थ अमरनाथ का यात्रा पर निकले त ओकरा से तरह तरह के भुगतान लिहल जाले बाकिर हज करे खातिर सरकार से रुपिया दिआला. हिंदुअन का सामनही ओकरा भाई बहिनन के तरह तरह के लालच देखा के ईसाई बनावल जाला आ ऊ बेचारा चुपचाप देखते रह जाला. सैकड़न बरीस से भेड़ बकरी का तरह कटात रहला का बादो यदि कबो ओकरा मामूलीओ गुस्सा आ जाव त ओकरा के भगवा आतंकवादी कहल जा रहल बा. का ई जायज बा ?\nOne thought on “ई भगवा आतंकवाद का होला ?”\nअगस्त 29, 2010 को 9:25 पूर्वाह्न पर\nना ,आतंकवाद के कवनो धर्म से ना जोङल जा सकेला ,आतंकवाद त ना हिन्दू देखेला न मुसलमान ,उ त खाली मानवता के हत्या करेला । आतंकवाद के सफाया से ढेर जरुरी बा हे माओवादियन के सफाया ,काहेँ से कि माओवादि ढेर आतंक मचवले बाङन ।


पूर्व मध्य रेलवे में सवारी गाड़ियन का बदले डीएमयू भा ईएमयू – टटका खबर\nपूर्व मध्य रेलवे में सवारी गाड़ियन का बदले डीएमयू भा ईएमयू\nपूर्व मध्य रेलवे के महाप्रबंधक मधुरेश कुमार कहले बाड़न कि अब पुरनका सवारी गाड़ियन का जगहा नया तरीका से बनल डीजल से चले वाला डीएमयू भा बिजली से चले वाला ईएमयू चलल करी, एह नयकी सवारी गाड़ियन में खड़ा होखे के अधिका जगहा होला, दरवाजा बड़हन होला आ हर डिब्बा एक दोसरा से जुड़ल रहेला जवना चलते भीड़ बराबर बँटा जाला आ एके कोच में मारामारी ना होखे. हँ एह गाड़ियन में शौचालय ना होखे.\nTags: सवारी गाड़ी


Know How was Shivaji related to Shiva s Kashi in Bhojpuri Bhojpuri Spl: शिव के काशी से शिवाजी क अइसन नाता, पढ़ीं अउर जानीं\nइतिहास कहयला कि शिवाजी आगरा से मथुरा पहुंचलन. अउर मथुरा से फिर काशी गइलन. अपने कैद के दौरान शिवाजी अपने रिहाई बदे औरंगजेब के पास जवन प्रस्ताव भेजले रहलन, ओहमें एक प्रस्ताव इ भी रहल कि अगर बादशाह ओन्हय रिहा कइ देय त उ सबकुछ छोड़ि के संन्यासी बनि जइहय अउर काशी वास करिहय.\nLast Updated: February 25, 2021, 2:49 PM IST\nभगवान शिव क नगरी काशी से छत्रपति शिवाजी क अटूट नाता रहल हौ. शिवाजी के छत्रपति बनावय में काशी क बड़ा योगदान रहल. कम लोगन के पता हौ कि छत्रपति बनय से पहिले शिवाजी काशी आयल रहलन अउर अपने सम्राज्य बदे बाबा विश्वनाथ से गुहार लगउले रहलन. औघड़दानी के दरबार में जे भी सच्ची श्रद्धा से आवयला, बाबा भोलेनाथ ओकर मुराद जरूर पूरा करयलन. काशी से वापस रायगढ़ लौटले के बाद शिवाजी क मुराद पूरा भयल रहल. काशी में शिवाजी पंचकोसी परिक्रमा कइले रहलन अउर काली माई क एक ठे मंदिर भी बनवउले रहलन. छत्रपति शिवाजी क बनवावल काली मंदिर आज भी भोजूबीर में मौजूद हौ.\nऔरंगजेब के सेनापति राजा जयसिंह के साथ छत्रपति शिवाजी 22 जून, 1665 के पुरंदर क संधि कइलन. जयसिंह के ही कहले पर सुरक्षा क पूरा आश्वासन मिलले पर उ मुगल बादशाह औरंगजेब से आगरा में मिलय बदे तइयार भयल रहलन. छत्रपति शिवाजी नौ मई, 1666 के अपने पुत्र संभाजी अउर चार हजार मराठा सैनिकन के साथ आगरा दरबार पहुंचलन. लेकिन औरंगजेब अपने दरबार में शिवाजी क अपमान कइलस, जवने के नाते उ भरे दरबार में औरंगजेब के विश्वासघाती कहिके उहां से निकलि गइलन. बाद में औरंगजेब शिवाजी के बंदी बनाइ लेहलस. ओकर योजना शिवाजी क हत्या करावय क रहल. लेकिन अपने चतुराई से शिवाजी संभाजी के साथ फल के टोकरी में छिपि के 13 अगस्त, 1666 के औरंगजेब के कब्जा से निकलि गइलन.\nइतिहास कहयला कि शिवाजी आगरा से मथुरा पहुंचलन. अउर मथुरा से फिर काशी गइलन. अपने कैद के दौरान शिवाजी अपने रिहाई बदे औरंगजेब के पास जवन प्रस्ताव भेजले रहलन, ओहमें एक प्रस्ताव इ भी रहल कि अगर बादशाह ओन्हय रिहा कइ देय त उ सबकुछ छोड़ि के संन्यासी बनि जइहय अउर काशी वास करिहय. औरंगजेब हलांकि शिवाजी के रिहा नाहीं कइलस, लेकिन जब उ अपने चतुराई से कैद से बाहर निकललन तब उ मथुरा के बाद काशी पहुंचलन. उहां उ पंचकोसी परिक्रमा कइलन अउर पंचकोसी परिक्रमा मार्ग पर भोजूबीर में काली माई क मूर्ति स्थापित कइलन. काशी में पंचकोसी परिक्रमा क बहुत धार्मिक महत्व हौ. भगवान राम से लेइके पांडव तक काशी में पंचकोसी परिक्रमा कइले रहलन.\nकाशी में छत्रपति शिवाजी क स्थापित काली मंदिर आज भी भोजूबीर में सड़क किनारे मौजूद हौ. मंदिर बिना गुंबद क हौ. एह के नाते बहरे से देखय में इ सामान्य घर जइसन लगयला. बिना गुंबद वाला मंदिर बनवावय के पीछे संभवतः मकसद इ रहल कि मुगल सैनिकन के पता न चलि सकय कि इहां मंदिर हौ. ओह समय औरंगजेब काशी में तमाम मंदिर तोड़वावत रहल. काली मंदिर क दीवार दुइ फुट मोटी हौ. एतना समय बीति गइले के बाद भी मंदिर क इमारत मजबूत हौ. इ ओह समय के खास निर्माण तकनीक क प्रमाण हौ. मंदिर के गर्भगृह में माई काली के साथ ही माई दुर्गा, गणेश भगवान, नरसिंह भगवान अउर बाबा भैरव क मूर्ति स्थापित हौ.\nपंचकोसी यात्रा के तीसरे पड़ाव रामेश्वर में मौजूद तुलजा भवानी मंदिर के बारे में भी कहल जाला कि शिवाजी ही बनवउले रहलन. लेकिन कुछ लोगन क मत हौ कि तुलजा भवानी मंदिर रामेश्वर में पहिलय से रहल, अउर शिवाजी मंदिर में दर्शन-पूजन कइले रहलन. तुलजा भवानी के शिवाजी क कुलदेवी कहल जाला.\nशिवाजी राजे क काशी यात्रा ओन्हय छत्रपति बनावय में हर तरह से मददगार साबित भइल. शिवाजी 22 सितंबर, 1666 के वापस रायगढ़ पहुंचलन अउर ओकरे बाद धीरे-धीरे उ आपन सारा हारल सम्राज्य अउर 23 किला वापस जीति लेहलन, जवन पुरंदर के संधि के तहत ओन्हय मुगल सम्राज्य के देवय के पड़ल रहल. बाद में नौ मार्च, 1668 के औैरंगजेब शिवाजी के स्वतंत्र राजा घोषित कइ देहलस. एकरे साथ ही 1674 में पश्चिम भारत में स्वतंत्र मराठा सम्राज्य क नीव पड़ि गइल. अब शिवाजी राजे के राज्याभिषेक क तइयारी शुरू होइ गयल. राज्याभिषेक बदे ब्राह्मण क जरूरत रहल. लेकिन रायगढ़ अउर पूना क ब्राह्मण तइयार नाहीं भइलन. ब्राह्मण लोग शिवाजी के क्षत्रिय मानय से ही इनकार कइ देहलन.\nसंकट के समय में भगवान शिव क काशी शिवाजी क सहाय भइल. शिवाजी काशी संदेश भेजवउलन. काशी यात्रा के दौरान कुछ ब्राह्मणन से ओनकर संबंध बनि गयल रहल. पंडित गंग भट शिवाजी के निमंत्रण पर रायगढ़ पहुंचलन अउर ओन्हय राजस्थान क सिसोदिया क्षत्रिय घोषित कइके छह जून, 1974 के ओनकर राज्याभिषेक कइ देहलन. शिवाजी राजे एक जागीरदार से अब छत्रपति शिवाजी महाराज होइ गइलन. शिवाजी क जनम 19 फरवरी, 1630 के शिवनेरी दुर्ग में भयल रहल, अउर तीन अप्रैल, 1680 में रायगढ़ दुर्ग में ओनकर निधन होइ गयल. ओनके पिता क नाम शाहजी भोसले अउर माता क नाम जीजाबाई रहल. कुल 50 साल के जीवनकाल में शिवाजी अपने बुद्धि अउर रण कौशल से उ मुकाम हासिल कइलन, जवन बड़े-बड़े राजा-महराजा बचाइ तक नाहीं पइलन. पचास साल क उमर कवनो जादा नाहीं होत, लेकिन ओह जमाने में एक क्षत्रिय क उमर केतना रहत रहल, राजा परमाल के दरबार क कवि जगनिक के आल्हा खंड क इ दुइ लाइन प्रमाण हौ -\nबारह बरिस लौ कूकर जीऐं,\nऔ तेरह लौ जीए सियार.\nबरस अठारह क्षत्रिय जीए,\nआगे जीवन को धिक्कार.\nकाशी के साथ शिवाजी के अटूट नातेदारी के नाते ही काशी के लोगन क पहिले महाराष्ट्र में बड़ी इज्जत होय. उहां क लोग काशी से जाए वालन के देवता की नाईं पूजय. पुरनिया लोग बतावयलन कि जब काशी दादर एक्सप्रेस बनारस से मुंबई के दादर रेलवे स्टेशन पहुंचय तब उहां क मराठी लोग पराते में पानी भरि के बइठल रहय. जे भी रेलगाड़ी से उतरय, ओकर गोड़ धोइके चरणामृत माथे लगावय, ओके अपने घरे लेइ जायं, सेवा-सभाकन करयं. एक जमाना रहल, जब बनारस से एकमात्र रेलगाड़ी काशी-दादर एक्सप्रेस मुंबई जात रहल. पूरे पूर्वांचल अउर बिहार क लोग एही रेलगाड़ी से मुंबई जायं. काशी के नाम पर सबकर उहां पूजा होय. लेकिन आज तस्वीर उलटि गइल हौ. (लेखक सरोज कुमार वरिष्ठ पत्रकार हैं.)


बिहार में 18 नवंबर से ‘मल्ल युद्ध’ – Anjoria\nचरचा में रहल भोजपुरी फिल्म ‘मल्ल युद्ध’ बिहार में 18 नवंबर से रिलीज हो रहल बा. एह फिल्म में भोजपुरी सुपर स्टार रवि किशन आ रानी चटर्जी के जोड़ी का साथे डायनामिक स्टार शुभम तिवारी आ कोमल ढिल्लों के मुख्य भूमिका बा. जबरदस्त एक्शन, रोमांस अउर कॉमेडी से भरल ‘मल्ल युद्ध’ के निर्माता सुनील चौहन हउवें आ निर्देशक चांद मेहता.\nजे.एम.वी. प्रोडक्शन के बैनर तले बनल ‘मल्ल युद्ध’ भोजपुरी परंपरा आ दबंगई पर आधारित बा. कहानी राजेश चौहान के लिखल आ गीत एस. कुमार, सोनी यादव अउर जॉनी के लिखल ह. संगीत राज सेन आ पंडित ज्वाला प्रसाद के, कैमरागिरी अशोक चक्रवर्ती के, एक्शन मास्टरी रियाज़ सुल्तान के हवे. नृत्य निर्देशन दिलीप मिस्त्री आ रामदेवन के बा.\nमुख्य कलाकारन में रवि किशन, रानी चटर्जी, शुभम तिवारी, कोमल ढिल्लों, कुनाल सिंह, सुनीता शर्मा, गिरीश शर्मा, सोनी यादव, बृजेश त्रिपाठी, कौशल कुमार शर्मा, रमेश गोयल, संध्या, अभय यादव, जय प्रकाश, सुमन, शंकर सिंह अउर किरण के नाम बा. आयटम डांसर सीमा सिंह, प्रोमिला अउर निशा सिंह के बा,\nShootings completed for "Dhoom Machai La Raja Ji


रामखेलावन : संजीव कुमार जी | जोगीरा\nHome भोजपुरी साहित्य भोजपुरी कथा-कहानी रामखेलावन : संजीव कुमार जी\nपरनाम ! स्वागत बा राउर जोगीरा डॉट कॉम प, आयीं पढ़ल जाव संजीव कुमार जी के लिखल भोजपुरी कहानी रामखेलावन, रउवा सब से निहोरा बा कि पढ़ला के बाद आपन राय जरूर दीं, अगर रउवा संजीव कुमार जी के लिखल भोजपुरी कहानी अच्छा लागल त शेयर जरूर करी।\nनैनवा गांव के एगो किसान रहलन, रामखेलावन भगत। गांव में खेती करस। कुछ बीघा ले खेत रहे। बढ़िया बढ़िया खेत रहे। खेतवन में खेती करस औरि ओहिके पइसा से आपन घर के खरचा चलावस। उनकर खेत बड़ी उपजाऊ रहे, उनकर खेत खरीदे ला गांव के महाजन के ललचाई नजरिया खेतवे पर गड़ल रहे। धान गेहू खूब उगावस।\nअनाज के जाइके बजरिया में बेच देस। पइसा भेटा जाव। गांव में बाढ़ भी कभी कभी आवत रहे। एकरा से सबके परेशानी रहे। एक साल बाढ़ आइले रहे त उनकर सब खेत पनिए में डूब गइल और सड़ गइल, फसल बर्बाद हो गइल। गांव में इतना पानी आइल की उ अपन परिवार के हितई में पहुचा अइलन। पलनिया में पानी घुस गईल रहे।त उ कबो कबो पलानी पर सुत जास।एक दिन नेपाल ढेरे पानी छोड़ दिहलस, बस तब का ई सुतल रहलन पलानी पर। अचानक उनकरा सुतला में बुझाइल की पलनिया हिलत डुलत काहे बा। आंख खोल के देखलन त, पलानी नाव बन गइल बा। आ उ कहा बा पता नइखे चलत, सगरी ओर पानीए पानी बा।\nएक जगे जब पलानी पेड़ से टकराईल तब अंजोर भइला पर पता चलल की3कोस दूर चल गइल बाड़न। पता चलल की गांव में सब कोई के घर दुआर, समान सब बह गईल बा। बचावे वाला लोग आइल त, उनकरा के नाव पर बैठा, के ले गईल लोग। कुछ दिन के बाद पानी भाग गइल तब आपना गावे अइलन। अब त सब खत्म रहे। सब केहु खाली दुःख में लउके। लइका , मेहरारू सब के लगे कपड़ो ना रहे। अब उनका लगे एको रुपिया ना रहे।\nमजबूरी में केहु केहु से मंगलन, लेकिन सबके हालत खराब रहे, सब कोई पइसा के दिक्कत झेलत रहे लो। लोग कहल की चल ना जा महाजन के लगे, कुछ उधारी ले ल, जब होई तब ओकर लौटा दिह। रामखेलावन कहलन, “ना भाई ना, उ सुई घोप घोप के कर्जा के सूद लेवे ला, ओकर नजर हमरा जमीनों पर बा, हम ना जाएम।”\nदु तीन दिन घुमला के बाद, महाजन के लगे चली गइलन। महाजन से पचास हजार रुपिया6महीना के करार पर औरि5रुपया सैकड़ा ब्याज पर लिहलन। अब रुपया लेके फेरु से आपन काम मे जुट गइलन। फसल उपजावस। ओकरा बाजार में बेचे लगलन,6महीना में सब लौटावे के रहे। महीना बीतते बीतते महाजन के आदमी रामखेलावन के लगे सूद के उसले खातिर हाजिर हो जावे, सूद दे देस, लेकिन मुर मुड़ी पर पड़ले रहो।6महीना ले ब्याज देहलन,6महिना के बाद 50 हजार इकट्ठा ना हो पाइल, अब फेरु से करजा मुड़ी पर चढले रह गइल।महाजन एक दिन रामखेलावन के बुलइलन।\nकहलन की आपन जमीन में से एक बीघा दे द तहार सब करजा हम खतम कर देहब। रामखेलावन के आपना जमीन से बड़ी परेम रहे। कहलन की, हजुर हम हाथ मे अभी दम बा हम मेहनत करब आ राउर करजा चुकाइब, लेकिन आपन माटी आपन पहचान ना बेचब। महाजन कहलन, त ठीक बा देखत बानी कबले हमर करजा चुकावत बाड़, एक दिन जरूर खेतवा बेचब। रामखेलावन, उनकर मेहरारू, और उनकर बच्चा तीनो मिल के खेत मे काम करे लागल लो, खूब मेहनत होखे लेकिन आमदनी बढ़ ना पावे।\nएक दिन संजीव मास्टर साहब ओहि डगरिया से जात रहलन। तब तक एगो आवाज आइल, परनाम गुरु जी।\nसंजीव सर घुम के देखनी , ई त रामखेलावन आपन पूरा परिवार के लेके खेतवे में लागल बाड़न, “का हो रामखेलावन, खुश रह, का हाल चाल बा”\n“गुरु जी, ठीक नइखे, महाजन के करजा से दबल बानी, का करी सन, सब लागल बानी सन” रामखेलावन कहलन। संजीव सर उनकर सब बात सुनलन। संजीव सर कहनी कि, सुन एगो काम बतावत बानी, सब्जी के खेती कइल जाव, नकदी फसल ह, एहीसे बहुत फायदा होइ। रोज तु ओकरा बाजार में बेच दिह औरि कबो हमरा संगे त बैंक में चलिह, तहार एगो बचत खाता खोला जाई , एगो चेक बुक भी ले लिआई, तु ओहिमे पइसा बचा बचा के ओकरा बैंक में जमा करत जा औरि महाजन के पैसा चेक में भर के लौटाई दिह। राम खेलावन अब संजीव सर के कहला अनुसार सब्जी के खेती करें लगले, रोज कुछ न कुछ निकले, कबो घेवड़ा, कबो लउकी, कबो भिंडी, कबो तरोई, कबो कोबी…. धीरे धीरे उनकरा खेत ने व्यापारी लोग भी आवे लागल, अब धीर धीरे पइसा आवे लागल।\nरामखेलावन बैंक में पइसा जमा करत गइलन। अब पइसा जब खूब जमा हो गइल, त रामखेलावन एक दिन चेक पासबुक लेके संजीव सर के पास आइलन, संजीव सर, महाजन के मूर औरि सूद मिलाके जेतना रुपया भईल, ओतना महाजन के नाम से चेक काट दिआइल।\n“महाजन जी परनाम”\n“का हो रामखेलावन, ढ़ेर रुपया हो गइल बा,कहिया मिली।” महाजन।\nहमार बही खाता निकाली , हिसाब सब काट दी, राउर सब करजा हम लाइल बानी। बही खाता निकलल। हिसाब भइल। संजीव सर जेतना बतइले रहनी ओतना हिसाब आइल, बही खाता कटा गइल, रामखेलावन चेक महाजन जी के देहलन।\n“अरे बाप रे, रामखेलावन तहार हेतना परगति, ई केंगन हो गइल हो, तनी हमनी के भी बताव ” ,महाजन।\n“सब संजीव मास्टर साहब के किरपा औरि आशीर्वाद बा”\nरामखेलावन कहलन। औरि मुस्कुरात , करजा के बोझ से उबर के बड़ी खुश दिखत रहलन। धीरे धीरे रामखेलावन गांव के लोग के भी उन्न्त होखे के गुड़ बतावे लगलन। लोग भी उनकरे खानी नकदी फसल के खेती करे लागल लोग। लोग के जीवन भी सुधरे लागल। रामखेलावन के लोग, अब किसान भाई, किसान काका , के तरह से बुलावे लोग।\n“संजीव सर जी, परनाम, सर तनी हई, हमरा खेत के सब्जी बा, लेते जाइ, इनकार मत करी, रउआ आज ले कुछु नईखी लेहले, हम अपना हाथ से सब तुड़ले बानी”, रामखेलावन।\nसंजीव सर उनकर परेम देख के सब्जी के झोरा ले लिहलन, धीरे से रामखेलावन के बगली में 100 रुपया के नोट रख के कहलन, तहार मेहनत के कीमत बा। एके रख ल, हमर आशीर्वाद समझ के।\nपिछला लेखभोजपुरी फिल्म मैं तेरा जोगिया हूँ का पोस्ट प्रोडक्शन शुरू\nअगिला लेखअब ना चलाईब | भोजपुरी कहानी | संजीव कुमार जी\nसुजीत सिंह के लिखल तीन गो भोजपुरी गीत\nअकबर बीरबल के कहानी


बानी हम नहइले आज शेम्पू से आवतानी साईया हमर टेम्पू से 2018 Top Hits Bani Nahile Shampoo Se Mp3 [5.56 MB] | VideoToMp3\nResults for बानी हम नहइले आज शेम्पू से आवतानी साईया हमर टेम्पू से 2018 Top Hits Bani Nahile Shampoo Se\nReviewed by Dennis on Monday May 28 2018 ★ 84 out of 95 based on 33 user ratings\nFree बानी हम नहइले आज शेम्पू से आवतानी साईया हमर टेम्पू से 2018 Top Hits Bani Nahile Shampoo Se Download Mp3 ● Free Mp3 बानी हम नहइले आज शेम्पू से आवतानी साईया हमर टेम्पू से 2018 Top Hits Bani Nahile Shampoo Se ● Mp3 Downloader बानी हम नहइले आज शेम्पू से आवतानी साईया हमर टेम्पू से 2018 Top Hits Bani Nahile Shampoo Se Free Download ● Mp3 Download बानी हम नहइले आज शेम्पू से आवतानी साईया हमर टेम्पू से 2018 Top Hits Bani Nahile Shampoo Se Mobile ● Download Free बानी हम नहइले आज शेम्पू से आवतानी साईया हमर टेम्पू से 2018 Top Hits Bani Nahile Shampoo Se Music Online ● Mp3 बानी हम नहइले आज शेम्पू से आवतानी साईया हमर टेम्पू से 2018 Top Hits Bani Nahile Shampoo Se Songs Free Download ● Mp3 Download बानी हम नहइले आज शेम्पू से आवतानी साईया हमर टेम्पू से 2018 Top Hits Bani Nahile Shampoo Se Youtube.\nबानी हम नहइले आज शेम्पू से आवतानी साईया हमर टेम्पू से | 2018 top hits ,baninahile shampoo se.\nबानी हम नहइले आज शेम्पू से आवतानी साईया हमर टेम्पू से | 2018 top hits | bani nahile shampoo se\nAmit best song\n• tohke ghumayeb budhi tempu se/तोहके घुमाएब बूढ़ी टेम्पू से | ANAND MOHAN PANDEY\n• मार्केट का सबसे नया मैटर - Kaile Bare Phone Jio Se Aawata Bhatar Scorpio Se - Bhojpuri Hits 2018\n• खेसारी लाल के सबसे सुपर हिट डीजे गीत टेम्पो से नइहर चल जाइम\n• 2018 का सबसे सुपरहिट भोजपुरी गीत || Yar Aabta Tempo se || New Bhojpuri hit video songs || Pawan Raj\n• बानी आज नहले हम सेम्पू से,, Bhojpuri recording dance village video song,, wedding video song\n• ये तो अजूबा हो गया - Iyar Aaihe Tempu Se Bhatar Aaihe Gadha Se - Bhojpuri New Funny Song 2018 - Hits\n• Culture Beat\n• Oppam Enikku Nere Mp3 Theam Song Download\n#बानीहमनहइलेआजशेम्पूसेआवतानीसाईयाहमरटेम्पूसे2018TopHitsBaniNahileShampooSe #बानीहमनहइलेआजशेम्पूसेआवतानीसाईयाहमरटेम्पूसे2018TopHitsBaniNahileShampooSeMp3 #बानीहमनहइलेआजशेम्पूसेआवतानीसाईयाहमरटेम्पूसे2018TopHitsBaniNahileShampooSeRingtone #बानीहमनहइलेआजशेम्पूसेआवतानीसाईयाहमरटेम्पूसे2018TopHitsBaniNahileShampooSeVideo #बानीहमनहइलेआजशेम्पूसेआवतानीसाईयाहमरटेम्पूसे2018TopHitsBaniNahileShampooSeMp4 #बानीहमनहइलेआजशेम्पूसेआवतानीसाईयाहमरटेम्पूसे2018TopHitsBaniNahileShampooSeLyrics #बानीहमनहइलेआजशेम्पूसेआवतानीसाईयाहमरटेम्पूसे2018TopHitsBaniNahileShampooSeChord #Mp3 #FreeMp3 #FreeMp3Download


टटका खबर, बियफे, ५ अगस्त – Anjoria\nअगस्त 5, 2010 टटका खबर, भोजपुरी समाचार\nखेल से पहिले खेला शुरु हो गइल\nकॉमनवेल्थ गेम्स शुरु होखे से पहिले बरखास्तगी आ इस्तीफा के खेला शुरु हो गइल बा. जस जस तारीख नियराता तस तस नया नया भ्रष्टाचार के खबर बहरी निकलल जात बा. आजु आयोजन समिति के दू गो पदाधिकारियन, टी एस दरबारी आ संजय महिन्द्रू, के निकाल दिहल गइल जवना लोग के नाम खास कर के सामने आइल रहे. समिति के कोषाध्यक्ष अनिल खन्नो इस्तीफा दे दिहले जब ई कबर सामने आइल कि उनका बेटा के टेनिस कोर्ट बिछावे के ठीका मिलल बा. खेल अबही चालू रही काहे कि अउरियो खबर सामने आवे वाली बाड़ी स.\nवित्तमंत्री का लगे मार्केटिंग के कॉल चहुँपल त संचार मंत्री के कान खड़ा हो गइल\nआम आदमी जमाना से टेलीमार्केटिंग वालन से परेशान बा जे टाइम कुटाइम फोन कर कर के परेशान करत रहेले स. कहे के त व्यवस्था बा कि डू नाट डिस्टर्ब में आपन नंबर चढ़वा लीं बाकिर कई बेर कोशिशो का बाद हमार नंबर ना चढ़ सकल. अब जब वित्तमंत्री प्रणव मुखर्जी के टेलीमार्केटिंग वाला फोन चहुँपल त संचार मंत्री ए॰ राजा आदेश जारी कर दिहलन कि एह पर रोक लगावल जाय. मजा के बात ई रहल कि वित्त मंत्री के जवन फोन मिलल रहे ऊ उनका के घर खरीदे के कर्जा देबे के बात करत रहुवे!\nमुस्लिम सशक्तिकरण के पैरवीकार बनल भाजपा\nभाजपा के राष्ट्रीय अध्यक्ष नीतिन गडकरी प्रधानमंत्री के चिट्ठी भेज के उनकर ध्यान वक्फ संपत्ति के लूट खसोट रोके का तरफ दिअवले बाड़न. उनकर कहना बा कि अगर सवा लाख करोड़ के बक्फ संपत्ति के सही इस्तेमाल कइल जाव त सालाना बारह हजार करोड़ तक के आमदनी हो सकेला जवना से मुसलमानन के सशक्तिकरण खातिर स्कूल कालेज खोलल जा सकेला, रोजगारपरक शिक्षा डिआवल जा सकेला. बाकिर सवाल ई बा कि वक्फ संपत्ति के सही इस्तेमाल होखे लागे त मुस्लिम राजनीति कइसे चली, दोसरे आ फेर हिन्दू धार्मिक संस्थानन के आमदनी के इस्तेमालो के सवाल उठी, ओकरा पर का कहब?\nजरदारी के इंगलैण्ड यात्रा में शतरंजी चाल\nपाकिस्तान में हो रहल विरोध का बावजूद जरदारी इंगलैण्ड पहुँच गइले बाकिर ऊ प्रधानमंत्री कैमरुन का सरकारी आवास पर ना रुकिहें. अइसन कर के ऊ अपना तरीका से विरोध जता दिहले. दोसरा तरफ पाकिस्तानी मूल के ब्रिटिश सांसद जरदारी से भेंट करे ना गइले आ कहले कि उनका पाकिस्तान वापिस चल जाये के चाहीं जहवाँ बाढ़ से तबाही भइल बा. एगो दोसरा खबर में बतावल गइल बा कि पाकिस्तान के प्रधानमंत्री गिलानी जब बाढ़ वाला इलाकन के दौरा पर गइले त एगो नकली शिविर लगा के उनका से सहायता के चेको बटवा दिहल गइल.\nसोन नदी के पानी के बेजा इस्तेमाल पर यूपी सरकार के नोटिस भेजल गइल\nएगो याचिका से जब पटना हाईकोर्ट के मालूम भइल कि सोन नदी के पानी के यूपी सरकार रोक लिहले बिया आ ओकरा के बिजली बनावे खातिर एनटीपीसी के सि्गरौली प्लान्ट खातिर भेज देत बिया त कोर्ट यूपी सरकार के नोटिस भेज के पूछले बिया कि ऊ बतावे कि अइसन काहे भइल. देश के जल नीति का मुताबिक सोन नदी के पानी पिये खातिर, सिंचाई खातिर, जल विद्युत उत्पादन खातिर, जल परिवहन खातिर इस्तेमाल होखला का बाद बचे तबे कवनो थर्मल प्लाण्ट के दिहल जा सकेला.\nखाली दहेज मँगला खातिर सजा ना दिहल जा सके\nएगो मुकदमा में फैसला देत सुप्रीम कोर्ट कहले बा कि खाली दहेज मँगला खातिर केहू के सजा ना दिहल जा सके. ई साबित होखल जरुरी बा कि महिला के मौत से ठीक पहिले ओकरा पर दहेज खातिर अत्याचार कइल गइल रहे जवना चलते ओह महिला के मौत हो गइल. एगो दोसर खबर ई बा कि केन्द्र सरकार कानून बनावे जा रहल बिया जवना का बाद इज्जत का नाम पर अपना बेटी बहिन के हत्या करे वालन के कड़ा सजा दिहल जा सकी.\nकाश्मीर समस्या पर बतियावे खातिर आडवाणी मनमोहन सिंह से भेंट कइलन\nकाश्मीर में चल रहल लगातार हिंसा से चिन्तित लालकृष्ण आडवाणी आजु प्रधानमंत्री मनमोहन सिंह से भेंट कइलन आ सलाह दिहलन कि काश्मीर के हालात काबू में ले आवे खातिर केन्द्र के दखल देवे के चाहीं. भाजपा एह बाति से अउरी चिन्तित बिया कि अलगाव वादी आ बवालियन का दबाव में सरकार काश्मीर में सेना के मौजूदगी कम करे जा रहल बिया. उनका साथे सुषमा स्वराज आ अरुण जेटली ओ रहलन.\nट्विन टावर वाली जगहा पर मस्जिद बनावे के विरोध हो रहल बा\nअमेरिका का न्यूयार्क शहर में मुस्लिम आतंकी हमला में बरबाद हो गइल ट्विन टावर वाली जगहा पर एगो मस्जिद खड़ा करे के ओहिजा के लोग बहुते विरोध कर रहल बा. कहत बा लोग कि एकरा से ओह हमला में मराइल लोग के अपमान होखी.\nअमेरिका का फायदा खातिर ओबामा भारत आ चीन के मुकाबिला करीहें\nअमेरिका के राष्ट्रपति बराक ओबामा एह बात पर चिन्ता जतवले बाड़न कि कुछ कंपनी अपना मुनाफा खातिर अमेरिका के नागरिकन से रोजगार छीन के कम तनखाह पर काम करे के तइयार भारतीय आ चीनी कामगारन के दे रहल बाड़े. ओबामा कहलन कि प्रदूषण मुक्त उर्जा खातिर पैदा होखे वाला रोजगार के अमेरिका से बाहर ना जाये देबे खातिर ऊ हर वाजिब काम करीहन. एही चलते अमेरिका के व्यापार कानूनन में बदलाव ले आवल जा रहल बा.\nश्रीलंका के ४२५ रन का जवाब में भारत अपना पहिला पारी में ४३६ रन बनवलसि आ ओकरा बाद श्रीलंका के दूसरका पारी में ४५ रन दे के दू गो विकेट चटका दिहलसि. वीरेन्द्र सहवाग आपन सेंचुरी त बनइबे कइलन अपना गेंदबाजी से श्रीलंका के दू गो विकेटो चटका दिहलन.\nहॉकी इण्डिया का चुनाव में परगट सिंह के हरा के ८२ साल के विद्या स्टोक्स जे अन्तरिम अध्यक्ष रहली फेर से अध्यक्ष चुना गइल बाड़ी. विद्या स्टोक्स राजनीति के खिलाड़ी हई\nखेल मंत्रालय एशियाई खेल के प्रस्ताव ठुकरा दिहलसि. कहलसि कि अतना बड़ आयोजन के निर्णय बहुते सोच विचार के कइल जाला. भारतीय ओलम्पिक संघ २०१९ का एशियाई खेलन खातिर दावा करे चाहत रहुवे.


बनियापुर में मेहरारू के गरदन दबा के मुआ दिहलसि ओकरे मरद – टटका खबर\nपता ना कवना बात के झगड़ा रहल बाकिर झगड़ा अइसन भइल कि सारण जिला के बनियापुर के कन्हौली मनोहर मिस्कारी टोला मे अतवार का दिने एगो आदमी अना मेहरारू के गरदन दबा के मुआ दिहलसि. बाद मे उ लाश के ठिकाना लगावे के कोशिशे कइलसि बाकिर सफल ना हो पावल. पुलिस ओकरा के गिरफ्तार क लिहले बिया.


भाजपा नेता के केजरीवाल पs तंज : कश्मीरी पंडितन के हत्या पs कौनो रक्षसवे हँस सकsला - खबर भोजपुरी\nभाजपा नेता अमित मालवीय के बयान\nभाजपा नेता अमित मालवीय दिल्ली के मुख्यमंत्री अरविंद केजरीवाल के शहरी नक्सल करार देहले बाने। मालवीय ई टिप्पणी गुरुवार के विधानसभा में केजरीवाल के भाषण के लेके कइले बाने। केजरीवाल कहले रहने कि फिल्म के टैक्स-फ्री कइले से निम्मन बा की निर्माता एके YouTube पs अपलोड कs दें, जेसे ई सबके खातिर मुफ्त हो जाई।\nएहपर अमित मालवीय ट्वीट कइने कि\n‘एह फिल्मन के यूट्यूब पs डरले के सलाह काहें नाइ देहने?’\nदिल्ली के सीएम केजरीवाल एसे पहिले बॉलीवुड फिल्म ‘निल बटे सन्नाटा’ अउर ‘सांड के आंख’ के टैक्स फ्री क चुकल बाने। एके लेके भी मालवीय उन पर सवाल खड़ा कइने। भाजपा नेता ट्वीट कके कहने, “केजरीवाल ए फिल्म के यूट्यूब पs डरले के सलाह काहें नाइ देहने? दिल्ली में टैक्स फ्री काहें भइल? अउर एमें से कौने-कौने के गोडे में केजरीवाल गिरल होइहें? काहेंकि कश्मीर फाइल्स हिंदुअन के नरसंहार के दास्तान दिखा रहल बिया, एलिए रह अर्बन नक्सल के पेट में दर्द हो रहल बा?”\n2314400cookie-checkभाजपा नेता के केजरीवाल पs तंज : कश्मीरी पंडितन के हत्या पs कौनो रक्षसवे हँस सकsलाyes\nयूपी के मदरसा में अब राष्ट्रगान जरुरी


Lalu Prasad Yadav gets bail will there be an earthquake in Bihar politics Bhojpuri: लालू जी के बेल मिलला से का बिहार में राजनीतिक भूकंप आ जाई ?\nलालूजी (Lalu Prasad Yadav) के जमानत मिले से राजद में खुशी बा. तेजपरताप (Tej Pratap Yadav) जोश में बोल रहल बाड़े. कवनो सरकार गिरावल अतना आसान बा का ? स्पीकर चुनाव में लालू जी जेल से जोड़-तोड़ के नतीजा देख लेले बाड़े. ऐह हाल में ऊ शायदे अइसन कवनो कोशिश करस.\nLast Updated: April 19, 2021, 4:39 PM IST\nलालू जादव साढ़े तीन साल के बाद जेल से बहरी अइहें तs का बिहार में राजनीतिक भूकंप आ जाई ? तेजपरताप तs नीतीश सरकार गिरावे के बात कर रहल बाड़े ? रजनीकांत के सवाल पs गौरीशंकर कहले, लालू जी अभी बेराम बाड़े, दिल्ली में उनकर इलाज चल रहल बा. अबहीं ऊ एम्स में ही रहिहें. कोरोना के हाल देख के शायदे ऊ पटना आवस. अगर एम्स में बइठल-बइठल सरकार गिरावे के कूबत रहित तs ई काम तीन महीना पहिलहीं हो जाइत. ऊ तs जनवरिये से एम्स में बाड़े. लालूजी के जमानत मिले से राजद में खुशी बा. तेजपरताप जोश में बोल रहल बाड़े. कवनो सरकार गिरावल अतना आसान बा का ?\nस्पीकर चुनाव में लालू जी जेल से जोड़-तोड़ के नतीजा देख लेले बाड़े. ऐह हाल में ऊ शायदे अइसन कवनो कोशिश करस. दीनानाथ दूनो जना के बात सुनत रहन. ऊ रजनीकांत से कहले, उनका सामने तs सबसे बड़ सवाल राजद के एकजुटता के बा. राजद में का कवनो कम समस्या बा ? 2013 में सजायाफ्ता भइला के बाद जब लालू जी के जमानत मिलल रहे तs राजद के भभिस बनावे खातिर उनका सोनिया गांधी के सामने हथजोड़िया करे के पड़ल रहे. अब लालू जी के जादू पहिले वला नइखे रह गइल.\n70 दिन बाद जेल से बहरी अइला के बाद लालू जी का कइले ?\nदीनानाथ के बात पs रजनीकांत फेन सवाल दगले, तs का लालू जी के जमानत मिलला से बिहार के राजनीत पs कवनो असर ना पड़ी ? दीनानाथ सहज भाव से कहले, बिहार के राजनीत पs ताs ना, हां ! राजद के राजनीत पs जरूर असर पड़ी. लालू जी के बहरी आवे से राजद में अनुशासन के भावना बढ़ जाई. जवन सीनियर लीडर दल में घुटन महसूस कर रहल बाड़े उनको राहत के सांस मिल जाई. अगर लालू जी बहरी रहिते तs विधानसभा कांड ना भइल रहित. अब लालू जी के मौजूदगी में राजद नया उतसाह से आपन राजनीतिक दिशा तय कर सकेला. 2013 में एइसने भइल रहे. जब लालू जी जेल बाहरी अइले तs राजद के मजबूत करे खातिर पसेना बहावले. चारा घोटला मामला में लालू जी के पहिला सजाय अक्टूबर 2013 में भइल रहे. एकरा चलते उनकर सांसदी खतम हो गइल अउर जेल भी जाये के पड़ल.\nलालू जी देश के पहिला लोकसभा सांसद हवें जिनका सजाय के चलते सदस्यता गंवावे के पड़ल रहे. जेल में 70 दिन गुजरला के बाद 13 दिसम्बर 2013 के उनका जमानत मिलल रहे. ओह घरी राजद के स्थिति कमजोर रहे. बिधानसभा में 22 सदस्य रहन तs लोकसभा में तीन सदस्य बांच गइल रहन. पाटी में जान फूंकल जरूरी रहे. लालू जी जइसहीं जेल से बहरी अइले सबसे पहिले सोनिया गांधी के बड़ाई में जुट गइले. कहले, कांगरेस से परधानमंतरी पद के कंडिडट चाहे राहुल गांधी होखस भा केहू दोसर, ऊ हार हाल में सपोट करिहें. लोकसभा चुनाव खातिर अपना मनहीं कांगरेस से गठबंधन करे के बात करे लगले. लेकिन कांगरेस लालू जी कवनो भाव देवे के मूड में ना रहे.\nसोनिया गांधी से मोलकात हो गइल जरूरी\nगौरीशंकर पूछले, तs का कांगरेस लालू जी के बाद मान गइल ? दीनानाथ कहले, ना, लालू जी के बहुत पापड़ बेले के पड़ल रहे. जब कांग्रेस देने से कवनो जबाब ना मिलल तs लालू जी के चिंता बढ़ गइल. दरअसल कांग्रेस 2009 के बेइजती से बहुत खफा रहे. लालू जी 2009 के लोकसभा चुनाव में कांग्रेस के तीन सीट देवे ऑफर देले रहन. यूपीए सरकार में मंतरी रहला के बादो लालू जी कांगरेस के बिना औकात वला पाटी कहे लगले. लालू जी, लोजपा के साथे मिल के कांगरेस के दरकिनार कर देले. ऊ अपना चुनावी भासन में कह देले रहने कि अगर कांग्रेस सरकार राम मंदिर के ताला ना खलोवले रहित तो ई बिबाद अतना ना बढ़ल रहित. एह बयान से सोनिया गांधी, परनब मुखरजी, राहुल गांधी लालू जी बहुत अनराज हो गइले.\nचुनाव के बाद रिजल्ट निकलल तs राजद के चार अउर कांग्रेस के दू सांसद चुनइले. लोजपा के सफाया हो गइल. रामविलास पासवान जइसन नेता चुनाव हार गइले. कांग्रेस के तौहीन कइल लालू जी पs भरी पड़ गइल. मनमोहन सिंह के अगुवाई में जब यूपीए के सरकार बनल तs लालू जी के मंतरी ना बनावल गइल. सोनिया गांधी के उनका पs से भरोसा उठ गइल रहे. कांगरेस के लालू जी के मदद के दरकार ना रहे. एकरा बादो लालू जी कांगरेस के एकतरफा समरथन दे देले. लेकिन एकरा बादो कांगरेस के लालू जी से दूरी बनल रह गइल.\nलालू जी सोनिया गांधी से कहले, अब गलती ना होई\nरजनीकांत के उतसुकता बढ़ गइले तs पूछले, आगा का भइल. दीनानाथ कहले, लालू जी के जेल से छूटला दस बारह दिन हो गइल रहे. 2014 के नवका साल आवे वला रहे. चार- पांच महीना के बाद लोकसभा के चुनाव रहे. एक जनवरी 2014 के लालू जी, सोनिया गांधी से मोलकात करे दिल्ली गइले. बहुत मोसकिल के बाद लालू जी के सोनिया गांधी से मोलकात भइल रहे. ओह घरी अखबार में पढ़ले रहीं कि लालू जी, सोनिया गांधी के मनावे खातिर कहले रहन कि अब दोहरिया के अइसन गलती ना होई. सोनिया गांधी से उनकर चुनावी गठबंधन के बात भइल. लेकिन बात फाइनल करे खातिर लालू जी के चार दिन के बाद राहुल गांधी से भी भेंट करे के पड़ल. लोकसभा चुनाव में राजद-कांगरेस के गठबंधन हो गइल. लेकिन तुरंते बिबाद शुरू हो गइल. अपरिल 2014 में लालू जी कांग्रेस कंडिडेट अशोक राम के परचार खातिर समस्तीपुर गइल रहन.\nपतरकार लोग उनका से सवाल पूछले कि रउआ मंच पs राहुल गांधी, सोनिया गांधी काहे नइखन आवत ? एह सवाल पs लालू जी कह देले कि अब ई लोग के केहू पूछ रहल बा का ? एह बयान पs खूब हंगामा भइल. 2019 के लोकसभा चुनाव मे भी कंगरेस-रजद खटपट भइल रहे. 2020 के बिधनसभा में हार के दोस राजद, कांगरेस के माथा पs मढ़ देले रहे. लेकिन एक बात पक्का बा कि चाहे कतनो बिबाद अउर झंझट रहे, बिहार में दूनो दल के गठबंधन अभी ले अटूट बा. ई बात सुन के गौरीशंकर कहले, अब लालू जी जब जेल से बहरी अइहें तs ऊ कांगरेस के मेल से ही नीतीश कुमार के घेरे के कोशिश करिहें. बतकही होते रहे कि बौजू चा चैती छठ के परसादी ले आ गइले. फेन तीनों संघतिया परसादी खाये लगले. (लेखक अशोक कुमार शर्मा वरिष्ठ स्तंभकार हैं. यह उनके निजी विचार हैं.)


‘बलिदान’ खातिर अवार्ड पाके बहुते खुश बाड़ी रिंकू घोष – Anjoria\nबहुमुखी प्रतिभा के धनी रिंकू घोष आजु भोजपुरी सिनेमा के टॉप अभिनेत्रियन में गिनाली. हरेक निर्माता-निर्देशक-अभिनेता उनका साथे काम करे खातिर लालायित रहेला. कवनो किरदार में अपना के डूबो देबे में आ भाव-प्रवणता में उनकर कवनो सानी नइखे. इहे कारण बा कि हाल ही में भइल प्रथम ‘भोजपुरी सिटी सिने अवार्ड’ समारोह में उनुका के फिल्म ‘बलिदान’ में उत्कृष्ट अभिनय खातिर सर्वश्रेष्ठ अभिनेत्री मान के सम्मानित कइल गइल. ओकरा बाद जब उनुका से बात भइल त जवन कहली ओही में से कुछ बात एहिजा पेश बा…\nरिंकू जी, हाल ही में पहिलका भोजपुरी सिटी सिने अवार्ड समारोह में रउरा के फिल्म ‘बलिदान’ खातिर सर्वश्रेष्ठ अभिनेत्री का तौर पर सम्मानित कइल गइल. हमरा ओर से मुबारकबाद ! बताईं, कइसन लागत बा ?\nमुबारकबाद ला बहुत-बहुत धन्यवाद ! जहां तक महसूस करे के बाति बा त पकिया बा कि हम बहुते खुश बानी. बहुते नीमन लागत बा अवार्ड पा के. हम तहेदिल से किशन खदरिया जी आ अवार्ड समारोह चयन समिति के शुक्रगुजार बानी कि हमरा किरदार के पसंद कइल गइल. साथ ही हम अपना तमाम दर्शकनो के बहुते आभारी बानी जे लोग हमेशा हमरा काम के सराहल, पसंद कइल आ अपना नेह स्नेह से हमरा के सर-माथा पर बइठावल. हमार हौसला बढ़ावल.\nका रउरा पहिले से अन्दाज रहल कि रउरा के सम्मानित कइल जाई ?\nना, अइसन त ना रहे. हँ अपना बेहतरीन परफार्मेंस आ ईश्वर पर बहुत भरोसा रहल. जब अवार्ड समारोह ला घर से निकले लगनी त मन ही मन ईश्वर से इहे प्रार्थना कइनी कि अगर हम वाकई अवार्ड के लायक बानी त हमार लाज रखीहऽ. आ अवार्ड पा के हम ईश्वर का सोझा मूड़ी नवावत बानी.\n‘बलिदान’ में 60 बरीस के बुढ़िया के किरदार करे खातिर रउरा तईयार कइसे हो गइनी ?\nदरअसल जब निर्देशक के.डी. साहब हमरा से फिल्म के स्क्रिप्ट पढ़ववलन आ हमार भूमिका समुझवलन त हम एह किरदार से प्रभावित हो गइनी. तब्बो के.डी. जी हमरा के सोचे खातिर दू दिन के समय दिहलन काहे कि एहमें हमरा एगो बुढ़िया के आ रवि किशन के महतारी के किरदार करे के रहल, आ हमरा खाते कवनो रोमांटिक गीतो वगैरह ना रहल. बाकिर साँच पूछीं त पहिलके सिटिंग में हमरा भूमिका भा गइल रहल इ हम तुरते हाँ कर दिहनी. मम्मी के त हमरा पर भरोसा रहल बाकिर डैडी मना कइलन. उनुका लागत रहे कि हम ना कर पायब. लेकिन फेर हमार लगन आ जिद देखके हमरा के हमरे हाल पर छोड़ दिहले.\nआज जब अवार्ड मिल चुकल बा त परिवार वालन के का कहना बा ?\nसभे खुश बा. सबसे खुश त हमार पापा भइलन, घरे चहुँपली त गले लगा के माथा चूमलन आ कहलन कि हम त ई फिल्म करे से मना कइले रहीं बाकिर अब ई अवार्ड हमार हऽ. हमार भाईयो बहुत खुश भइलन आ सगरी नातेदार रिश्तेदारनो के बहुते खुशी मिलल.\nफिल्मन में भूमिका करे खातिर राउर का नजरिया ह ?\nदेखीं, जबे कवनो ऑफर मिलेला त पहिले त हम ओह भूमिका के खासियत देखीले, अपना के ओह किरदार में महसूस कर के देखीले कि हमरा से हो पाई कि ना. अगर चैलेंज जइसन लागल तबे करे के तईयार होनी.\nएहिसे का कि जबे कवनो चैलेंजिंग भा भाव-प्रणव भूमिका के बाति आवेला त सबले पहिले राउरे नाम लिहल जाला ?\nदेखीं, हम अइसन ना मानीं काहे कि एहिजा अउरियो बहुते काबिल अभिनेत्री बा लोग. एहूपर अगर फिल्मकार हमरा साथे काम करल चाहेले त ई हमार बड़भाग बा आ ओह लोग के बड़प्पन. हम त बस इहे प्रार्थना करीले कि हमरा बढ़िया से बढ़िया भूमिका करे के मिले आ हम अपना दर्शकन के मनोरंजन कर सकीं.\nअपनी आवे वाली फिल्मन का बारे में बताईं ?\nहमार आवे वाली फिल्मन में ‘गंगा जमुना सरस्वती’, अंजनी कुमार निर्देशित ‘सईयां ड्राईवर बीवी खलासी’, एम.आई. राज निर्देशित ‘केहू हमसे जीत ना पाई’ खास बाड़ी सण, हाल ही में हम निर्माता वसीम खान के इसरार खान निर्देशित फिल्म ‘अंधा कानून’ साइन कइले बानी मनोज तिवारी जी का अपोजिट. एह सगरी फिल्मन में हमार जोरदार किरदार बा आ सगरी से हमरा बहुते उम्मीद बा.


हेलल हेलल भईंसिया पानी में – टटका खबर\nदिल्ली नगर निकाय चुनाव के एक्जिट पोल में बतावल जात बा कि तीनों नगर निगमन प भाजपा फेरु काबिज होखे जात बिया. पिछला दस बरीस से एह निका.न प भाजपे के कब्जा रहल ह आ एंटी इनकंबेंसी के काट निकालत भाजपा कवनो पार्षद के दुबारा टिकट देबै कै गलती ना कइलसि. दोसरे दिल्ली सरकार चलावत आआपा जतना गलत कइलसि ओकर परिणाम हाल के उपचुनाव में देखे के मिल गइत जब राजौरी गार्डेन सीट से आआपा के धकेल के भाजपा अपना हाथे क लिहलसि. मानसिक तौर प हार मान चुकल आआपा ईवीएम के गड़बड़ी के बहाना बना के आपन झेंप मेटावे के कोशिश करे लागल.\nआजु भइल चुनाव के एक्जिट पोल के परिणाम कुछ एह तरह से बा –\nएबीपी न्यूज सी वोटर पोल एक्सिस माई इण्डिया पोल\nतीनो मिला के कुल सीट = 270\nभाजपा = 218\nआआपा = 24\nकांग्रेस = 22 तीनो मिला के कुल सीट = 270\nभाजपा = 202 से 220\nआआपा = 23 से 35\nकांग्रेस = 19 से 31\nबाकी = 1 से 5\nपिछला चुनाव में भाजपा के 138, कांग्रेस के 77 आ बीएसपी के 57 सीट मिलल रहुवे. ओह बेरा आआआपा के जनमो ना भइल रहल. बाद में एगो गाछ लगा के टिम्बर मर्चेंट बने के सपना देखत केजरीवाल भर देश में आपन वजूद देखे लगलन आ देश के पीएम बने के सपनो देखे लगलन. वाराणसी, पंजाब, गोवा में हार का बाद उनुकर उमीद अब दिल्ली नगर निकायन प टिकल रहुवे आ अब एहिजो से उनुकर विदाई हो गइल लउकत बा.\nTags: एक्जिट पोल, दिल्ली नगर निकाय चुनाव\nदु गो अउर एक्जिट पोल भाजपा के जीत बतवले


लेनोवो S720 Price in India, Full Specs - 1st June 2020 | Digit\nCurrent Best Price of लेनोवो S720 is ₹ 0\nलेनोवो S720 Specifications\nमॉडल : S720\nLaunch date (global) : 1/15/13\nउत्पाद के नाम : Lenovo S720\nDimensions (lxbxh- in mm) : 132.3 x 68.3 x 9.9\nलेनोवो S720 Brief Description\nलेनोवो S720 Smartphone 4.5 -इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 540 x 960 पिक्सल तथा पिक्सल घनत्व 245 पर इंच बा | फोन 1 Ghz Dual कोर प्रोसेसर से संचालित बा और एकर रैम 512 MB बा. लेनोवो S720 Android 4.0.4 ओएस पे काम करेला.\nलेनोवो S720 Smartphone January 2013 मे लॉंच भईल रहे|\nफोन Cortex A9 प्रोसेसर\nलेनोवो S720 मे कनेक्टिविटी के तरीका बा : ,GPS,Wifi,HotSpot,\nलेनोवो S720 के कैमरा मे Auto Focus,,Video Recording लोड बा|


हिंदी भुला जानी... - पंचायत खबर\n– ‘ गाँव आने पर’\nजहाँ गंगा आ सरजू ई दूनो नदी क संगम बा, ओसे हमरे गाँव के दूरी लगभग आठ किलोमीटर होई। दूनो नदी क बीच में पड़ला के वजह से एह इलाका के ‘दोआब’ कहल जाला। एक तरह से ई इलाका उत्‍तर प्रदेश आ बिहार के सीमा-रेखा पर बा, बाकिर सांस्‍कृतिक दृष्टि से ए इलाका के संबंध बिहार से अधिका बा, खाली नाता-रिश्‍ता ना, बल्कि खान-पान आ बोलियो-बानी बिहारे से अधिक मिलेले। ऐ क्षेत्र के भोजपुरी गाजीपुर आ बनारस के भोजपुरी के अधिका निकट पड़ेले जवन अपने बनावट में आरा जिला भोजपुरी के अधिका निकट ह। हमरा गाँव से चार किलोमीटर दक्खिन गंगा बाड़ी आ करीब-करीब ओतने उत्‍तर सरजू। कहल जा सकेला कि ई दूनो नदी के माटी-पानी से ई इलाका बनल बा। पहिले जब बाँध ना बनल रहे त जुलाई-अगस्‍त के महीना में ई दूनो नदी मिल के एक हो जात रहल। हमरा इयाद में ऊ छोटकी नदी बहुत गइराई में कहीं आजो मौजूद बा जवन हमरा चबूतरा के सामने बहेले आ एक ओर जहाँ ओकर एक छोर गंगा से मिलेले त दूसर सरजू से। शायद एही वजह से नदी के साथ हमार मन के बहुत गहरा जुड़ाव बा।\nअब गाँव गइले पर सबसे बड़ा समस्‍या ई होला कि बतियाईं केकरा से! हमरा अपना उमिर के जतन संगी-साथी बाड़े ऊ अपना-अपना काम में व्‍यस्‍त रहेलें, आ ओमें से कई लोग बाहर चल गइलें। बहुत लोग त ए दुनिया में अब नइखे। एह समस्‍या के समाधान हम एह तरह से खोजले बानी कि गाँव में जेतना दिन हम रहेलीं – हिंदी भुला जानी। कभी केहू पढ़ल-लिखल हिंदी बोलबो करेला त हम धन्‍यभाग से भोजपुरिए बोले के कोशिश करेलीं। एकर दू गो फायदा बा – जहाँ भोजपुरी के अभ्‍यास ताजा हो जाला उहें एक बार हिंदी के एक तरफ रख देला के बाद गाँव के छोट-से-छोट आदमी से बतियइले में कवनो बाधा-व्‍यवधान ना रह जाला। भोजपुरी के सहज आत्‍मीयता हमरा ए अहसासों के तार-तार कर देले कि हम परदेसी हो गइल बानीं। तबो गाँव के चीज आ अपना संबंध में एगो छोट घटना क जिक्र करब।\nएगो हमार बचपन के से साथी, जेकर एही साल निधन हो गइल ह, हमरा रास्‍ता में मिल गइल त ए अनचीन्‍हारपन के अउर तीखा बोध भइल। ओकर नाम जगरनाथ रहे आ आज के भाषा में ओके दलित कहल जाई। त काफी लमहर अंतराल के बाद मिलला पर हम जगरनाथ से कहनी कि साँझ के तोहसे भेट होखे के चाहीं। साँझ के जगरनाथ अइले, आवते सवाल कइले – ‘बताईं कौन काम बा?’ हम जगरनाथ के कौनों काम खातिर ना बोलइलें रहीं, असहीं मिलें खातिर बोलइलें रहीं। बाकिर उनका सवाल के बाद हमरा पहिला दफे ई महसूस भइल कि एतना दिन गाँव से बाहर रहला के बाद खुद गाँव के लोगन से हमरा संबंध चुपचाप बदल गइल बा। ई ए गो आघात नियन रहल लेकिन एकरा बावजूद हम लगातार ई कोशिश करत रहलीं आ आजुओ करीलें कि गाँव जाईं त ओकरा चौहद्दी में ओसहीं प्रवेश करीं जइसे आज से पचास साल पहिले करत रहीं। लेकिन ई पचास बरस के टाइम के नकारल ना जा सकेला, अब त कई बार गइला पर ईहो सोचे के पड़ेला – जइसन अपना एगो हिंदी कविता में हम लिखले बानीं –\n-‘गाँव आने पर’\nलेकिन गाँव के एगो अउरी लय बा जवना के ग्रामीण प्रकृति के लय कहल जा सकेला – ऊहाँ के नदी, नाला, खेत, खरिहन, टोला, कछार, पेड़-पौधा इहाँ त‍क कि कीड़ो-मकोड़ा में, ईहो नय अब गाँव में ओही लेखा नाहीं रह गइल जवना के हम पहिला दफे गाँव में छोड़ के आइल रहीं। सबसे जादे तकलीफ आज ओ गाँव के नदी के देख के होला जवन हमरा घर के ठीक सामने बहेले – ई खाली एगो मुहावरा के रूप में कहल जाला असल में अब ओकर बहाव खतम हो गइल बा। अपना देश के बहुते नदियन लेखा हमरो गाँव के नदी भरा रहल बिया। ऊ अब नदी से एगो जबदल पानी वाला पोखरा बन गइल बिया जवना में थोड़के भर गति खाली बरसात में आवेले। लेकिन सबसे दुखद बात त ई बा कि आज गाँव के लोगन के स्‍मृतियों से धीरे-धीरे ऊ नदी हट रहल बिया। अगर हमरा से पूछल जाई कि पिछला पचास साल में हमरा गाँव के सबसे बड़ दुखद घटना या त्रासदी का रहल बा, त हम कहब – हमरा नदी क मृत्‍यु!\nलेकिन गाँव में सबकुछ एही लेखिन नाहीं बा। बहुत कुछ टूट बिखर गइल बा, बहुते गीत जवना के हम लरिकाईं में सुनले रहलीं उहाँ केहू के याद ना बा, शायद बहुत-सा कीड़ो-मकोड़ा अब बहुत कम दिखाई पड़ेलन स, लेकिन ए सबकुछ के साथ-साथ गाँव के जिंदगी के बाँधे वाली एगो चीज हम अबहियों पावेलीं। ओकरा के ठीक-ठीक नाम देहल हमरा खातिर मुश्किल बा। बाकिर ई बात अबहियो बाँचल बा कि एक आदमी दूसरा आदमी के इहाँ बिना कामो के जा सकेला, कुछ देर हँस-बोल सकेला आ सारी पंचाइती राजनीति के बावजूद एगो अपना गाँव खातिर चिंतित भा परेशान होइ सकेला। ई बात हमरा के एगो खास ढंग से प्रभावित करेले आ शायद हम बार-बार गाँव जाईलें त ओही के खोजे खातिर जाईलें। कई बार ई डर जरूर लागेला कि ऊहो कहीं नदी लेखा धीरे-धीरे खतम न हो जाए। ऊ कइसे बचल रही, ई हम ना जानेनी। कबो-कबो ईहो डर लागेला कि अगर नदी ना रही त गाँव के अस्मितो के ना बचावल जा सकेला।\nएकाध बेर गाँव के कुछ उत्‍साही युवक लोग नदी के बचावे खातिर उत्‍सुक दिखाई पड़ेला त भीतर थोड़ा ढाँढ़स होला कि शायद गाँव के अस्मिता चाहे जतना जर्जर हो गइल होखे, बचावल जा सकेला। फिर ईहो बुझाला कि खाली एगो गाँव के बचावे के सवाल ना ह। एह देश के सगरो गाँव धीरे-दीरे आपन अस्मिता खो रहल बाने स आ एकरा ओ प्रायः सोच-विचार क प्रकिया बंद हो गइल बा। ई सब परिस्थिति परेशान करेला, लेकिन गाँव अबहियो बार-बार खींचेला त उहाँ कुछ त होई जवन ओ परिवेश में न मिले, जवना में अब रहे खातिर हम आ हमरा जइसन लोग अभिशप्‍त बा।\nदेश और घर\nTags:balliaBhojpurijnukedarnath singhmahatma gandhi antarastriya hindi vishwavidyalayauttar pradesh\nPrevious : जहां भी रहे, गांववाला बने रहे\nNext : छ लाख गांव हमार ह,अपना गांव लागी बात करीं तो लोग का कही..जयप्रकाश नारायण